Terminator: Dark Fate Gagal Di Tempat Sendiri, Hanya Mampu Meraih $29 Juta Dolar Sahaja

Walaupun mengungguli kedudukan pertama carta box office domestik Amerika Syarikat (AS), filem terbaru Paramount Pictures, Terminator: Dark Fate dianggap gagal apabila hanya mampu meraih $29 juta dolar sahaja pada tayangan minggu pembukaan di AS, jauh lebih rendah dari jangkaan.

China yang juga baru menayangkan filem Terminator: Dark Fate pada minggu lalu, turut tidak mampu memberi pulangan besar apabila sekadar meraih $28 juta dolar. Mujur beberapa negara lain termasuk Malaysia telah memulakan tayangan dua minggu lebih awal, sekaligus memberikan sedikit nafas kepada filem tersebut. Sehinggakini, Dark Fate telah mengumpul $123.6 juta dolar seluruh dunia.

Dengan kos pembikinan sebanyak $185 juta dolar – tidak termasuk kos pemasaran, kepulangan James Cameron sebagai penerbit, berserta pelakon asal Arnold Schwarzenegger dan Linda Hamilton, masih belum cukup untuk menarik minat penonton menyaksikan filem ini dipawagam.

Sementara itu, penganalisis Wall Street, Eric Handler memberitahu wartawan The Hollywood Reporter bahawa “sudah tiba masanya untuk melepaskan francais ini”, merujuk kepada prestasi buruk filem Terminator: Dark Fate.

Jadi kepada peminat semua, apa pendapat anda mengenai filem terbaru Terminator, perlukah francais ini ditamatkan serta-merta selepas kegagalan Dark Fate? kongsikan pendapat anda.


HBO Bangunkan Siri Adaptasi THE LAST OF US

HBO dan Sony Pictures Television bekerjasama untuk membangunkan siri adaptasi The Last of Us, berdasarkan permainan video survival seram popular berjudul sama yang dikeluarkan PlayStation. Projek ini merupakan siri televisyen pertama PlayStation Production. Pencipta siri Chernobyl, Craig Muzin diberi tanggungjawab untuk menulis siri adaptasi ini bersama-sama Neil Druckmann.

I can’t believe we get to team up with one of my favorite writers to bring Ellie and Joel’s journey to HBO. https://t.co/GNsl0sUVSK
— Neil Druckmann (@Neil_Druckmann) March 5, 2020

“This is an incredibly exciting opportunity for us to partner with Craig, Neil, Carolyn and the teams at Sony, Naughty Dog and PlayStation to bring the virtual world of this acclaimed game to life,” – Pengumuman yang dibuat oleh HBO programming president, Casey Bloys.

The Last of Us adalah permainan video bergenre aksi penggembaraan suvival seram yang dicipta oleh Naughty Dog, yang juga merupakan pencipta permainan video Uncharted. Permainan ini dilancarkan buat pertama kali pada tahun 2013 untuk konsol PlayStation 3 dan 2014 untuk PlayStation 4. Permainan ini menerima pujian untuk naratif, permainan, visual, reka bentuk bunyi, dan watak-wataknya.

Permainan ini berkisarkan tentang dua survivor, Joel dan Ellie, seorang gadis muda dan mempunyai keupayaan diri, mengembara di dunia yang telah berubah secara radikal. Ditetapkan 20 tahun selepas tersebarnya virus merbahaya, kedua-dua mereka perlu mencari jalan dalam usaha untuk selama dipersekitaran yang cukup menakutkan. The Last of Us membawa pemain meneroka tema survival, kesetiaan, percintaan dan perubahan emosi ketika ekspedisi merentasi Amerika Syarikat selepas tersebar wabak.

The Last of Us telah terjual lebih 17 juta salinan dan berjaya memenangi beberapa anugerah termasuklah beberapa anugerah Permainan Video Terbaik. Selepas hampir 7 tahun dilancarkan, permainan video ini menjadi salah satu permainan video yang hebat pernah dihasilkan. Sekuel The Last of Us Part II akan dilancarkan pada 29 Mei ini.

The Last of Us Part II

Siri adaptasi ini akan berkisarkan tentang peristiwa yang berlaku pada permainan video pertama dengan kemungkinan penambahan beberapa bahan berdasarkan sekuel permainan. Craig Mazin dan penulis permainan video serta pengarah kreatif, Neil Druckman akan bekerjasama menulis skrip siri ini. Mazin akan menjadi penerbit eksekutif bersama-sama Carolyn Strauss dan Presiden Naughty Dog, Evan Wells. Projek ini diterbitkan secara bersama diantara Sony Pictures Televisyen dan PlayStation Productions.


Bakat Lebih Penting Dari Rupa Dan Jumlah Pengikut Di Media Sosial – Nabila Huda

Kecenderungan pihak penerbit dan stesen televisyen yang lebih memilih untuk mengambil pelakon berdasarkan rupa dan jumlah pengikut di laman sosial telah mendapat kritikan beberapa pelakon senior tanah air yang bimbang dengan trend yang sedang berlaku sekarang. Malah Nabila Huda turut berkongsi pendapatnya mengenai kecendurangan pihak penerbit dan stesen televisyen yang tidak meletakan bakat sebagai keutamaan dalam memilih pelakon.

Menurut aktres berkenaan, beliau tidak iri hati dengan rezeki pelakon-pelakon baru yang terus mendapat peranan utama dalam drama mahu pun filem, sebaliknya bimbang dengan impak yang ditinggalkan memberikan kesan kepada semua pihak.

Berkata pada Utusan Online, Nabila Huda menasihati pelakon baru agar bersedia sebelum menerima apa-apa tawaran berlakon.

“Sebagai orang yang sudah berpengalaman, nasihat saya adalah agar mereka bersedia sebelum menerima apa-apa tawaran. Jika tak mampu untuk menghayati watak, bagaimana pula untuk menghidupkan sesebuah naskhah? Sebab itu kena ada ilmu lakonan terlebih dahulu,” – Nabila Huda

Menurut bintang filem Tombiruo: Penunggu Rimba ini, tidak mudah untuk bergelar seorang pelakon yang hebat sekiranya mereka sering tidak mengambil endah mengenai soal kualiti yang mana ia sepatutnya menjadi keutamaan.

Dalam pada itu, Nabila atau nama sebenarnya Nabila Huda Suhaimi turut berkongsi pengalamannya berdepan dengan situasi berlakon dengan pelakon baru yang diberikan peranan utama namun tidak mampu galas watak tersebut.

“Ada kala pelakon lama hadir ke set dengan semangat berkobar-kobar untuk memberikan yang terbaik, tetapi pelakon baru yang diberikan peranan besar ini tidak pula beri impak malah menjadi set sebagai tempat belajar pula.”

Atas sebab trend terbaru yang lebih mengutamakan rupa wajah dan jumlah pengikut seseorang pelakon berbanding mutu lakonan mereka, ini telah membuatkan industri lakonan masih lagi masih jauh kebelakang.

Nabila bakal muncul dengan sebuah filem terbaru berjudul Makrifat Cinta arahan Kamal G. Dalam filem tersebut, Nabila akan bergandingan dengan pelakon hebat seperti Syamsul Yusof, Nora Danish, Datuk Aznil Nawawi dan Sabrina Ali.

Makrifat Cinta akan menemui penonton di seluruh Malaysia bermula 1 Februari ini.


Warner Bros. Awalkan Tarikh Tayangan Filem Live Action Tom and Jerry

Studio Warner Bros. telah menukar tarikh tayangan filem ‘live action’ Tom and Jerry dari 16 April 2021 ke tarikh lebih awal iaitu pada 23 Disember 2020, dua hari sebelum perayaan Krismas.

Pertukaran tarikh ke musim perayaan itu menunjukkan pihak studio yakin dengan filem terbaru mereka memandangkan tarikh tersebut pasti akan dipenuhi dengan beberapa filem blockbuster yang lain. Setakat ini tidak dipastikan filem apakah yang akan bersaing dengan Tom and Jerry.

Filem live action hybrid ini akan diarahkan Tim Story, manakala skrip ditulis oleh Katie Silberman, April Prosser dan Kevin Costello.

Barisan pelakon terdiri daripada Chloë Grace Moretz yang akan memainkan watak utama sebagai Kayla, dan dia akan disertai beberapa pelakon lain seperti Michael Peña sebagai Terrance, Ken Jeong sebagai Jackie, Rob Delaney sebagau DuBros, Pallavi Sharda sebagai Preeta, Jordan Bolger sebagai Cameron, Colin Jost dan Patsy Ferran.

Tom and Jerry akan berkisarkan tentang Kayla, seorang pekerja baru disebuah hotel. Dia terpaksa mengupah Tom, seekor kucing semata-mata untuk menghalau seekor tikus yang bernama Jerry demi menyelamatkan pekerjaannya, dan dalam masa yang sama perlu menghadapi Terrance, seorang penolong pengurus yang suka membuli.


Review Filem Glass (2019)

Meneruskan kesinambungan daripada Unbreakable 2000 dan Split 2017. Filem pada kali ini mengisahkan tentang perihal tiga orang manusia yang dilihat mempunyai kebolehan luar biasa dirawat di sebuah pusat psikiatri oleh seorang psikiatris. Kevin merupakan seorang pengidap Dissociative Identity Disorder (DID) atau sebelum ini dikenali sebagai multiple personality disorder. David dikenali sebagai manusia luar biasa kerana beliau merupakan satu satunya manusia yang terselamat daripada sebuah kemalangan maut kereta api pada suatu ketika dahulu dan Elijah dikenali dengan memiliki kebijaksanaan yang luar biasa. Ketiga tiga mereka ini ditempatkan di sebuah pusat psikiatri dan dirawat oleh Dr Staple.

Kehidupan mereka berjalan seperti biasa sehinggalah pada suatu hari David dan Kevin telah ditangkap di sebuah kawasan terbiar ketika sedang berlawan antara satu sama lain. Bermula daripada hari itu, Dr Staple bersungguh sungguh meyakinkan mereka bahawa apa yang mereka alami hanyalah berada dalam pemikiran mereka sahaja dan mereka perlu percaya bahawa tidak ada manusia yang luar biasa di dunia ini seperti di dalam dunia komik. Pelbagai sesi terapi telah dijalankan antaranya adalah group therapy, drug therapy dan juga cognitive behavioural therapy.

Tanpa disedari oleh Dr Staple, Elijah atau nama samaran baharunya Mr Glass telah merancang satu perancangan di luar pengetahuan Dr Staple sehinggalah membawa kepada satu pertarungan sesama mereka di luar pusat psikiatri itu sendiri.

Kepada mereka yang meminati filem yang berteraskan psikologi psikiatri adalah amat disyorkan untuk menonton filem ini.

Walaupun filem Split dan Unbreakable tidak berkait namun filem Glass ini adalah kesinambungan daripada dua buah filem tersebut.

Pihak produksi dilihat berjaya menjaga kontinuiti dari segi timeline yang berlaku dalam filem ini serta detailing daripada dua filem sebelumnya. Namun menjadi kekurangan kepada mereka yang masih belum menonton Unbreakable dan Split kerana kefahaman daripada dua buah filem tersebut akan dibawa terus ke dalam filem ini.

Kesan khas yang digunakan walaupun tidak banyak namun dilihat agak baik dari segi utilization nya dan tidak kekartunan.

Idea saintifik yang menjadi teras utama filem ini juga dilihat digunakan begitu baik sehingga mampu dikatakan 90% tepat.

Namun ditegaskan sekali lagi sepertimana filem Fantastic Beast 2 baru baru ini, begitu jugalah filem Glass ini dimana tidak banyak aksi yang boleh diharapkan dan penonton harus menonton terlebih dahulu filem sebelumnya.


Leonardo DiCaprio Sebagai Ketua Kultus Dalam Filem Biopik Jim Jones

Menurut Deadline, pemenang Oscar Leonardo DiCaprio sedang dalam rundingan akhir untuk memainkan peranan utama dalam filem biopik bertajuk Jim Jones terbitan MGM. DiCaprio akan memainkan watak utama sebagai ketua kultus, yang bertanggungjawab ke atas pembunuhan beramai-ramai lebih 900 orang daripada pertubuhan agamanya.

Filem biopik itu akan ditulis oleh Scott Rosenberg (Venom) dengan DiCaprio dan Jennifer Davisson sebagai penerbit.

Pada tahun 1955, Jones mengasaskan Peoples Temple di Indianapolis, di mana dia mempromosikan Sosialisme Kristian. Menjelang 1970-an, dia menjadi lebih terkenal selepas secara terbuka menolak agama Kristian tradisional dan bahkan telah mengisytiharkan dirinya sebagai tuhan.

Dia kemudiannya membina sebuah komuniti kecil di Guyana bernama Jonestown, di mana dia meyakinkan pengikutnya untuk tinggal di sana bersamanya, membawa mereka ke syurga sosialis yang akan bebas daripada penindasan kerajaan AS.

Walau bagaimanapun, menjelang akhir 1970-an, terdapat laporan mengenai pencabulan hak asasi manusia dalam komuniti Jonestown, yang mendorong kerajaan Amerika menghantar delegasi yang diketuai oleh Wakil A.S. Leo Ryan untuk menyiasat dakwaan itu. Malangnya, mereka dibunuh oleh pengikut Jones, yang diarahkan oleh Jones untuk menembak mereka.

Selepas itu, satu lagi tragedi berlaku apabila Jones mengarahkan pengikutnya untuk membunuh diri beramai-ramai pada 18 November 1978, yang membawa kepada kematian 918 anggota komuniti, 304 daripadanya adalah kanak-kanak, yang disebabkan keracunan sianida.

DiCaprio terkenal dengan persembahan hebatnya dalam beberapa filem drama seperti What’s What’s Eating Gilbert Grape, Titanic, Catch Me If You Can,  The Aviator, Blood Diamond, Inception, The Departed, Revolutionary Road, The Wolf of Wall Street, dan The Revenant. Dia seterusnya akan dilihat dalam filem sci-fi komedi gelap Netflix bertajuk Don’t Look Up dan filem arahan Martin Scorsese, Killers of the Flower Moon untuk Apple Studios.


Phil Lord & Chris Miller Sedang Bangunkan Rancangan Televisyen Berdasarkan Karakter Marvel Spider-Man

Spider-Man kini merupakan sebahagian dari Marvel Cinematic Universe, tetapi Sony Pictures masih memiliki sejumlah besar karakter-karakter Marvel, dan beberapa karakter tersebut telahpun dimasukkan dalam dunia Marvel mereka sendiri tanpa terikat dengan MCU (sebagai contoh Venom dan Morbius, the Living Vampire)

Terbaru, berkemungkinan besar terdapat beberapa lagi karakter adiwira dan ‘villain’ dari dunia Spider-Man akan diangkat menjadi rancangan televisyen.

Ketika ditemubual Deadline baru-baru ini, penerbit dan penulis filem animasi Spider-Man: Into the Spider-Verse, Phil Lord dan Chris Miller mengesahkan bahawa mereka sedang membangunkan rancangan televisyen ‘live action’ dengan menggunakan karakter Marvel yang dimiliki Sony, yang mana kesemuanya sejumlah hampir 900 karakter.

“We’re figuring out a way to develop the shows so that each are their own unique experience but are also related,”

“We’ve been talking to a lot of potential teammates for trying to do something not like anything else that’s been done on television, It’ll be a little while before it all comes together and is on the air, but I think it is going to be something really special.”

Setakat ini tidak diketahui bagaimana perancangan siri terbaru tersebut akan berjalan, tetapi peminat mungkin dapat menyaksikan versi alternatif ‘Spider-Man’ serta karakter-karakter adiwira dan penjahat yang masih belum lagi diangkat dalam mana-mana layar kecil dan layar perak.

Apapun, kita nantikan perkembangan projek terbaru Phil Lord dan Chris Miller bersama Sony ini dimasa hadapan.


Cheese in the Trap – Dari Webtoon Ke Layar Perak

Diangkat dari webtoon Korea terkenal yang berjudul Cheese in the Trap, peminat-peminat filem Korea boleh menonton filem terbaru yang berjudul sama tidak lama lagi. Sebelum filem dihasilkan, siri televisyen Cheese in the Trap pernah bersiaran siri televisyen Korea Selatan selama 16 episode bermula 4 Januari sehingga 1 Mac 2016 yang lalu.

Versi filem ini turut dibintangi dari pelakon utama dari siri televisyen iaitu Park Hae-jin yang akan membawakan watak utama Yoo Jun. Beliau akan bergandingan dengan bintang televisyen My Sassy Girl, Oh Yeon Seo yang akan membawakan watak Hong Seol.

Mereka berdua turut dibantu dengan beberapa pelakon antaranya Park Ki-Woong, You In-young, Sandara Park dan ramai lagi.

Cheese in the Trap mengisahkan Hong Seol, seorang pelajar biasa di Universiti, telah membuat kerja tambahan untuk membayar yuran pengajian dan menampung kos sara tinggi yang tinggi. Yoo Jung merupakan pelajar senior Seol yang belajar di Univsersiti yang sama. Jejaka tersebut sangat sempurna, datang dari keluarga yang kaya, mempunyai attitude yang baik serta kacak. Tetapi Hong Seol tidak berasa selesa dengan Yoo Jung. Suatu hari, Yoo Jung telah cuba untuk bercakap dengan Hong Seol dan cuba mengajak gadis tersebut keluar.

Filem ini akan menemui penonton di Korea Selatan pada 14 Mac 2018


Lee Min Young, Song Ji In, & Im Hye Young Berpesta Bersama Dalam Gambar Terbaru “Love (Ft. Marriage And Divorce) 3”

Love (ft. Marriage and Divorce) 3 telah mengeluarkan gambar terbaru (via Soompi) yang menampilkan Lee Min Young, Song Ji In dan Im Hye Young.

Love (ft. Marriage and Divorce) 3

Gambar pertama memaparkan tiga wanita sedang mendentingkan gelas wain mereka bersama-sama sambil tersenyum riang, menunjukkan tiga wanitu itu mengadakan pesta dan menikmati pergaulan antara satu sama lain buat masa ini.

Seterusnya adalah gambar solo yang menyerlahkan perwatakan setiap dari mereka. Anda boleh gambar-gambar tersebut dibawah:

Love (ft. Marriage and Divorce) adalah drama berbilang musim mengenai tiga wanita dalam lingkungan 30-an, 40-an dan 50-an yang mengalami masalah dalam perkahwinan mereka apabila mendapati suami mereka menjalinkan hubungan sulit.

Drama ini ditulis oleh penulis drama makjang terkenal, Im Sung Han dan musim lalu ia dibintangi pelakon seperti Sung Hoon, Lee Tae Gon, Lee Ga Ryung, Lee Min Young, Jeon No Min, Jun Soo Kyung dan ramai lagi.

Sebelum ini telah diumumkan bahawa pelakon Sung Hoon dan Lee Tae Gon tidak akan membuat kemunculan dalam musim ketiga. Tempat mereka akan digantikan oleh Kang Shin Hyo, yang memainkan peranan Sung Hoon sebagai Pan Sa Hyun manakala Li Young San akan membawa watak Shin Yoo Shin, yang sebelum ini dilakonkan oleh Lee Tae Gon.

Kedua-dua musim Love (ft. Marriage and Divorce) boleh di strim di Netflix, manakala musim ketiga akan dilancarkan pada 26 Februari ini.


Keputusan SAG Awards 2017

PELAKON filem Fences, Denzel Washington diumum sebagai Aktor Terbaik di anugerah Screen Actors Guild Awards 2017 (SAG Awards 2017) yang berlangsung pada Isnin di Los Angeles, Amerika Syarikat.

Aktor berusia 62 tahun itu juga menewaskan saingan terdekatnya Ryan Gosling daripada filem La La Land, Casey Affleck, (Manchester By The Sea), Andrew Garfield (Hacksaw Ridge), dan Viggo Mortensen (Captain Fantastic).

Filem tersebut juga memenangi kategori Pelakon Pembantu Wanita Terbaik menerusi Viola Davis.

Denzel Washington – Aktor Terbaik SAG Awards 2017

Manakala, Emma Stone wakil tunggal filem La La Land yang berjaya meraih anugerah ketogori Aktres Wanita Terbaik dengan menewaskan Amy Adams (Arrival), Emily Blunt (The Girl on the Train), Natalie Portman (Jackie), dan Meryl Streep (Florence Foster Jenkins).

Sementara itu, kategori Pelakon Pembantu Lelaki Terbaik dimenangi oleh Mahershala Ali menerusi filem Moonlight.

Emma Stone – Aktres Terbaik SAG Awards 2017

Berikut adalah senarai pemenang SAG Awards 2017 (senarai pemenang di “Bold” kan):

Outstanding Performance by a Cast in a Motion Picture
Captain Fantastic
Fences
Hidden Figures
Manchester by the Sea
Moonlight

Outstanding Performance by a Male Actor in a Leading Role
Casey Affleck, Manchester by the Sea
Andrew Garfield, Hacksaw Ridge
Ryan Gosling, La La Land
Viggo Mortensen, Captain Fantastic
Denzel Washington, Fences

Outstanding Performance by a Female Actor in a Leading Role
Amy Adams, Arrival
Emily Blunt, The Girl on the Train
Natalie Portman, Jackie
Emma Stone, La La Land
Meryl Streep, Florence Foster Jenkins

Outstanding Performance by an Ensemble in a Drama Series
The Crown
Downton Abbey
Game of Thrones
Stranger Things
Westworld

Outstanding Performance by a Female Actor in a Drama Series
Millie Bobby Brown, Stranger Things
Claire Foy, The Crown
Thandie Newton, Westworld
Winona Ryder, Stranger Things
Robin Wright, House of Cards

Outstanding Performance by a Male Actor in a Drama Series
Sterling K. Brown, This Is Us
Peter Dinklage, Game of Thrones
John Lithgow, The Crown
Rami Malek, Mr. Robot
Kevin Spacey, House of Cards

Outstanding Performance by a Male Actor in a TV Movie or Limited Series
Riz Ahmed, The Night Of
Sterling K. Brown, The People vs. O.J. Simpson: American Crime Story
Bryan Cranston, All the Way
John Turturro, The Night Of
Courtney B. Vance, The People vs. O.J. Simpson: American Crime Story

Outstanding Performance by a Female Actor in a TV Movie or Limited Series
Bryce Dallas Howard, Black Mirror
Felicity Huffman, American Crime
Audra McDonald, Lady Day at Emerson’s Bar and Grill
Sarah Paulson, The People vs. O.J. Simpson: American Crime Story
Kerry Washington, Confirmation

Lady Day at Emerson’s Bar and Grill

Outstanding Performance by a Male Actor in a Supporting Role
Mahershala Ali, Moonlight
Jeff Bridges, Hell or High Water
Hugh Grant, Florence Foster Jenkins
Lucas Hedges, Manchester by the Sea
Dev Patel, Lion

Outstanding Performance by a Female Actor in a Supporting Role
Viola Davis, Fences
Naomie Harris, Moonlight
Nicole Kidman, Lion
Octavia Spencer, Hidden Figures
Michelle Williams, Manchester by the Sea

Outstanding Performance by an Ensemble in a Comedy Series
The Big Bang Theory
Blackish
Modern Family
Orange Is the New Black
Veep

Outstanding Performance by a Male Actor in a Comedy Series
Anthony Anderson, Blackish
Tituss Burgess, Unbreakable Kimmy Schmidt Ty Burrell, Modern Family
William H. Macy, Shameless
Jeffrey Tambor, Transparent

Outstanding Performance by a Female Actor in a Comedy Series
Uzo Aduba, Orange Is the New Black
Jane Fonda, Grace and Frankie
Ellie Kemper, Unbreakable Kimmy Schmidt
Julia Louis-Dreyfus, Veep
Lily Tomlin, Grace and Frankie

Captain America: Civil War
Doctor Strange
Hacksaw Ridge
Jason Bourne
Nocturnal Animals

Outstanding Action Performance by a Stunt Ensemble
Game of Thrones
Daredevil
Luke Cage
The Walking Dead
Westworld


8 Pelakon & Pengarah Yang Tidak Lagi Mahu Bekerja Dengan Marvel Studios

Marvel Cinematic Universe merupakan antara francais yang paling pesat berkembang, dan ia kini sudah melangkah lebih jauh yang membawa penonton meneroka dunia ‘Multiverse’. Antara filem dan kandungan di Disney+, dominasi studio itu terus jelas kelihatan, walaupun Fasa 4 nampaknya mengalami sedikit penolakan dan kecaman dari penonton, khususnya dari peminat Marvel.

Perjalanan menuju ke puncak tidaklah mudah, bagaimanapun, dan beberapa pelakon dan pembikin filem merasa kecewa sepanjang perjalanan francais itu, sehinggakan ada berikrar untuk tidak akan bekerjasama lagi dengan Marvel.

Antara yang sering dikaitkan adalah “perbezaan kreatif”, tetapi banyak tuduhan berat telah dibuat terhadap Marvel Studios selama ini. Daripada mengurangkan peranan pelakon hinggalah mengawal filem semasa proses pasca produksi, tidak semua orang boleh mengikuti cara MCU melakukan sesuatu.

Berikut adalah pelakon dan pembikin filem yang tidak lagi berminat untuk berkerjasama dengan Marvel:

8. Alan Taylor (Thor: The Dark World)

Penyertaan Alan Taylor menyebabkan peminat berharap, Thor: The Dark World dapat membawa nada dan visual yang sama sepertimana dia lakukan dalam siri popular Game of Thrones.

Sebaliknya, dia menyampaikan filem generik menyeluruh yang dianggap sebagai salah satu filem terburuk Marvel.

Taylor menyifatkan, “pengalamannya dalam Marvel” sebagai “sangat menyedihkan, kerana dia diberi kebebasan mutlak semasa menjalani penggambaran, tetapi apabila semasa pasca-produksi, ia bertukar menjadi filem yang berbeza.”

Dia juga menambah, “Ia adalah sesuatu yang dia harapkan tidak akan berulang, dan tidak mahu mengharapkan orang lain.”

Nampanya, Alan Taylor menghadapi masalah semasa proses pasca-produksi sehingga menyebabkan filem Thor: The Dark World menjadi antara filem yang paling teruk dalam Marvel.

7.  Mickey Rourke (Whiplash, Iron Man 2)

Mickey Rourke mendakwa dia menghabiskan masa berbulan-bulan meneliti peranan Whiplash, malah menghabiskan masa di penjara untuk masuk ke dalam pemikiran wataknya.

Tetapi, apa yang berlaku di skrin, wataknya hany satu dimensi, dan dakwanya, kebanyakkan persembahannya telah dipotong!.

Rourke akhirnya berkata, “Jika mereka mahu membuat filem buku komik yang tidak berguna, maka saya tidak mahu menjadi sebahagian daripadanya.”

Jadi, adakah Marvel benar-benar memotong peranannya?

Bagi mengaitkan Ant-Man dengan filem-filem lain dalam MCU, Kevin Feige telah membawa masuk penulis bagi melakukan pekara tersebut. Tetapi Edgar Wright, pada waktu itu sebagai pengarah, merasa perubahan lakon layar dalam filemnya sangat tidak sesuai dengan jiwanya.

Jadi, apa yang berlaku? dia meninggalkan projek tersebut.

“Mereka mahu membuat draf tanpa saya, dan setelah saya menulis semua filem saya yang lain.”

“Itu adalah pekara yang sukar. Jadi saya memikirkan, jika saya melakukan salah satu daripada filem ini, saya ingin menjadi penulis-pengarah. Tiba-tiba, anda hanya menjadi pengarah yang diupah, anda akan kurang berminat dan mula tertanya-tanya mengapa anad berada di sana.”

Marvel tidak harus dipersalahkan 100% dalam hal ini, kerana tugas untuk mengaitkan semua filem-filem Marvel dalam MCU terletak pada penulis skrip dan visi pihak studios.

5. Hugo Weaving (Red Skull, Captain America: The First Avenger)

Selepas memainkan watak penjahat Red Skull dalam Captain America: The First Avenger, dia berkata pada 2012 bahawa “ia bukan sesuatu yang saya mahu lakukan lagi.”

Kemudian, dia akhirnya mendedahkan bahawa dia telah diminta untuk memainkan semula peranannya dalam dua filem Avengers yang terakhir, tetapi menolak tawaran itu hanya disebabkan masalah kontrak dan bayaran.

Menurut Weaving, Marvel telah menolak kontrak sebelumnya dan menawarkan bayaran yang jauh lebih sedikit dari filemnya yang pertama, sedangkan di dalam kontrak pertama yang ditandatanganinya, bayaran sepatutnya semakin meningkat setiap kali dia membintangi filem seterusnya.

Doctor Strange sangat berhati-hati dalam menceritakan asal-usul Sorcerer Supreme, tetapi filem itu adalah satu kehebatan visual dan telah membawa sesuatu yang baharu kepada MCU.

Scott Derrickson, yang mengarahkan filem pertama, telah ditugaskan untuk mengarahkan sekuel, tetapi “perbezaan kreatif” yang dicuba dan diuji telah menyebabkan dia meninggalkan projek itu pada peringkat awal produksi.

Dia mahu membuat filem seram pertama MCU, tetapi fokus Kevin Feige hanyalah membawakan wira itu ke dalam Marvel Multiverse.

Pembikin filem itu telah memilih kata-katanya dengan berhati-hati semasa membincangkan pengundurannya, tetapi nampaknya terdapat pertembungan visi yang agak besar tentang bagaimana sekuel itu harus berlaku.

Sam Raimi kembali ke dunia Marvel untuk mengarahkan Doctor Strange in the Multiverse of Madness, dan dengan Derrickson beralih kepada cerita lain (terutamanya berlatarkan dunia seram), kita semestinya ragu-ragu sama ada Derrickson akan kembali untuk Doctor Strange 3.

3. Ed Norton (Bruce Banner, The Incredible Hulk)

Pengunduran yang paling kontroversi dalam sejarah Marvel. Ramai yang mahu Ed Norton kembali mengulangi peranannya sebagai Bruce Banner, dan tidak kurang juga membandingkan pelakon ini dengan Mark Ruffalo.

Tetapi pengunduran Norton dari MCU adalah disebabkan sikapnya yang suka campur tangan dalam proses produksi dan juga semasa suntingan.

Norton telah membuat beberapa siri perubahan pada lakon layar filem itu dan telah melangkaui apa yang disukai pihak studio. Dia juga mendesak agak dibenarkan untuk terlibat dalam proses suntingan, tetapi Kevin Feige menolak permintaannya.

Disebabkan itu, dia kemudian enggan melakukan apa saja untuk membantu mempromosikan filem tersebut.

Dia meninggalkan peranan itu tidak lama kemudian, dan Marvel menggantikan tempatnya semasa Comic-Con pada tahun 2010 dengan Mark Ruffalo mengambil alih watak Bruce Banner.

Adakah dia berminat untuk kembali ke MCU? agak diragui, tetapi Norton pada tahun lalu pernah berkata bahawa dia akan kembali ke MCU, “Mungkin sebagai penjahat, Mungkin saya akan menulis sendiri.”

Sambungnya lagi, “Saya tidak tahu, saya terbuka pada segala-galanya.”

2. Joss Whedon (The Avengers, Avengers Age Of Ultron)

Joss Whedon mengarahkan dua filem blockbuster yang meraih $1 bilion untuk Marvel Studios, tetapi apabila tiba masanya untuk mencari pengarah untuk Infinity War, Joe dan Anthony Russo diberi tugasan itu.

Terdapat pertelingkahan yang kerap berlaku semasa produksi Avengers: Age of Ultron, dengan Whedon dipaksa memasukkan Thor, dan Kevin Feige menolak ideanya untuk memasukkan Captain Marvel dalam filem itu.

Sejak itu, Whedon berkata bahawa keadaan menjadi “sangat tidak menyenangkan” antara dia dan Marvel. Memandangkan publisiti negatif yang menyelubungi Justice League dan banyak tuduhan yang dilemparkan terhadap pembikin filem itu, tidak mungkin dia akan kembali ke MCU.

1. Terrence Howard (Rhodey, Iron Man)

Iron Man menggoda kemungkinan Rhodey menjadi War Machine, tetapi Terrence Howard tidak pernah mendapat peluang itu.

Dia mahukan lebih banyak wang untuk kembali dalam sekuel, tetapi Marvel Studios menolaknya. Keputusan itu dilaporkan dibuat oleh Ketua Pegawai Eksekutif Marvel Entertainment Ike Perlmutter, seorang tokoh kontroversi yang mengeluarkan kenyataan, “Tiada siapa yang akan perasan jika Rhodey digantikan dengan pelakon lain.. kerana watak itu dilakonkan oleh pelakon kulit hitam.”

Robert Downey Jr. menerima bayaran yang rendah berbanding Howard untuk Iron Man, tetapi pekara itu berubah semasa filem sekuel.

“Ternyata orang yang saya bantu menjadi Iron Man, apabila tiba masanya untuk membuat semula untuk yang kedua, mengambil wang yang sepatutnya pergi kepada saya dan menolak saya keluar,” dakwa pelakon itu.

“Mereka datang kepada saya untuk filem kedua, dan berkata, ‘Lihat, kami akan membayar anda satu perlapan dari kontrak sedia ada, kerana kami rasa, yang kedua akan berjaya, dengan atau tanpa anda.’

Terrence Howard menolak tawaran itu, dan watak Rhodey digantikan dengan pelakon lain, dan sekuel itu? tetapi sukses.


Oscar Isaac Sebagai Solid Snake Dalam Filem Adaptasi “Metal Gear Solid”

Filem adaptasi permainan video Metal Gear Solid mula menunjukkan perkembangan.

Menurut laporan Deadline, bintang francais Star Wars, Oscar Isaac telah menandatangani kontrak untuk memainkan peranan utama dalam filem akan datang sebagai Solid Snake.

Pengarah Jordan Vogt-Roberts telah mengusahakan projek Metal Gear Solid selama lima tahun, dan pada 2018 telah diumumkan bahawa skrip yang ditulis oleh Derek Connolly (Jurassic World) telah diserah kepada studio.

Vogt-Roberts dan Connolly mensasarkan rating ‘R’ dan mengekalkan visi Kojima dalam filem akan datang. Dengan pemilihan Isaac, kemungkinan besar pencarian pelakon sedang dimulakan, dan peminat mungkin menjangkakan bahawa penggambaran akan bermula tidak lama lagi.

Metal Gear Solid merupakan permainan video penyamaran yang dicipta oleh Hideo Kojima pada tahun 1998. Filem ‘single player’ itu membawa pemain mengawal Solid Snake untuk menyusup masuk fasiliti senjata nuklear dan menyelamatkan tebusan serta menghalang penganas dari melancarkan serangan nuklear.


Netflix Lancar Trailer Rasmi “Shadow and Bone”

SHADOW AND BONE (L to R) JESSIE MEI LI as ALINA STARKOV and BEN BARNES as THE DARKLING / GENERAL KIRIGAN in SHADOW AND BONE Cr. DAVID APPLEBY/NETFLIX © 2021

Menghampiri tayangan pada hujung April ini, Netflix telah melancarkan trailer rasmi siri adaptasi Shadow and Bone, yang memberikan pandangan terbaru kepada penonton. Anda boleh tonton trailer tersebut dibawah.

Berdasarkan siri novel terlaris di dunia Grishaverse karya Leigh Bardugo, “Shadow and Bone” membawa kita ke dunia yang dilanda perang di mana seorang askar yang juga anak yatim, Alina Starkov baru saja melepaskan kekuatan luar biasa yang dapat menjadi kunci untuk membebaskan negaranya.

Dengan meningkatnya ancaman mengerikan dari Shadow Fold, Alina terpisah dari semua yang dia tahu untuk dilatih menjadi sebahagian daripada anggota tentera magikal elit yang dikenali sebagai Grisha.

Tetapi ketika dia bergelut untuk mengasah kekuatannya, dia mendapati sekutu dan musuh dapat disatukan dan apa yang dilihat di dunia ini tidak seperti yang disangka. Terdapat kekuatan berbahaya di sebaliknya, termasuklah kru penjenayah , dan memerlukan lebih dari magik untuk terus bertahan.

“Shadow and Bone” dibintangi Jessie Mei Li sebagai Alina Starkov, Archie Renaux sebagai Malyen Oretsev, Freddy Carter sebagai Kaz Brekker, Amita Suman Sebagai Inej, Kit Young sebagai Jesper Fahey, Ben Barnes sebagai General Kirigan, dan banyak lagi.

Lee Toland Krieger mengarahkan siri ini berdasarkan lakonlayar yang ditulis Eric Heisserer, yang turut bertindak sebagai ‘showrunner’. Heisserer dan Kriger turut menjadi penerbit eksekutif bersama penulis novel asal, Leigh Bardugo.

Siri asli terbaru Netflix ini akan menemui penonton pada 28 April 2021.


Review Filem: Sisters (2019)

Kalau di Indonesia kita ada Kuntilanak, kalau di Malaysia kita ada Pontianak, Thailand juga tidak terlepas dengan ikon seram mereka iaitu Balan – Balan atau penanggal. Dalam bahasa Thai dikenali sebagai Krasue. Krasue merupakan ikon kisah seram Thailand paling popular dan ini adalah filem kedua pada tahun 2019 ini yang memasuki Malaysia sambil mengenengahkan ikon seram mereka itum

Penceritaan dibuka dengan kisah adik beradik wanita yang merupakan Krasue dan ada diantara merekanya yang berniat jahat terhadap manusia. Salah seorang daripada mereka telah melahirkan anak dan anak tersebut telah dilindungi supaya tidak terjebak dan bertukar menjadi Krasue jahat seperti mana ahli keluarga ibunya yang lain.

Pertukaran badan kepada Krasue boleh dielakkan bergantung dengan bagaimana penjagaan dan pergaulan seseorang kerana salah satu cara untuk memungkinkan terjadinya pertukaran badan kepada Krasue adalah melalui hubungan seks. Remaja wanita yang merupakan waris keluarga Krasue itu tadi dijaga oleh kakaknya sendiri daripada mengelakkan dia diculik oleh pihak yang jahat bagi melunaskan agenda mereka.

Peristiwa demi peristiwa dan pergolakan demi pergolakan berlaku dalam memastikan adiknya itu tidak terjatuh ke tangan yang jahat. Bagi mereka yang menyukai filem seakan – akan filem Twilight tanpa kisah percintaan ini bolehlah menontonnya sekarang di pawagam terdekat.

Filem Sisters kali ini merupakan sebuah filem yang diklasifikasikan sebagai filem 18+ kerana mengandungi unsur unsur keganasan dan seks yang agak jelas. Walaupun telah diletakkan dalam kategori 18+ masih ada beberapa babak yang dipotong oleh LPF lebih lebih lagi pada babak perlawanan terakhir filem ini kerana melibatkan visual seorang wanita yang hampir tidak berpakaian.

Filem berdurasi 1jam 50minit ini agak perlahan dari segi “pacing”nya untuk satu jam pertama dan ia adalah kerana untuk memperjelaskan kepada penonton akan konflik – konflik yang ada serta membuka peluang kepada perkembangan watak dan juga perkembangan jalan cerita. Namun begitu ianya tidak dimanfaatkan sepenuh dan sebaiknya oleh pihak produksi dan membuatkan pacingnya yang perlahan menjadi bosan dan perkembangan wataknya dilihat agak mengarut.

Dari segi visualisasinya, filem seram Thailand sudah terkenal dengan memberikan visual yang cukup menyesakkan nafas penonton dengan aksi darah yang berlumuran di lantai dan pada badan pelakon serta penampakan wajah hantu yang secara langsung dari satu babak kepada satu babak yang lain. Perkara ini juga dibantu dengan Penataan bunyi yang menyeramkan namun dilihat agak keterlaluan pada sesetengah babak. Selain babak yang menakutkan, babak babak yang menjijikkan juga tidak dilupakan oleh pihak produksi filem Sisters ini.

Secara kesimpulannya, filem Sisters ini adalah sebuah filem seram “slow burn” yang tidak berjaya dimanfaatkan secara menyeluruh oleh produksi dan membuka peluang kepada nilai kebosanan yang agak jelas dalam filem ini.


Review Filem: Malignant (2021)

(AMARAN SPOILER) Setelah sekian lama industri filem dunia sepi daripada buah tangan James Wan. Beliau akhirnya tampil dengan sebuah filem hasil arahan beliau iaitu Malignant. Malignant sekiranya dari segi medikal membawa maksud sesuatu keadaan atau penyakit yang mana sel badan yang abnormal membahagi dirinya sendiri tanpa kawalan dan boleh menawan sel jiran dalam sesebuah perumah....

Review Filem: Malignant (2021)

(AMARAN SPOILER)
Setelah sekian lama industri filem dunia sepi daripada buah tangan James Wan. Beliau akhirnya tampil dengan sebuah filem hasil arahan beliau iaitu Malignant. Malignant sekiranya dari segi medikal membawa maksud sesuatu keadaan atau penyakit yang mana sel badan yang abnormal membahagi dirinya sendiri tanpa kawalan dan boleh menawan sel jiran dalam sesebuah perumah. Sel maglinan boleh tersebar ke seluruh badan melalui salur darah atau sistem limfa. Menggunakan konsep ini, James Wan telah menghasilkan sebuah filem thriller untuk tontonan semua.
Kisah dibuka dengan keadaan di sebuah hospital yang berdepan dengan pesakit yang aneh. Mempunyai kebolehan seperti menyalurkan fikirannya melalui alat penterjemah frekuensi atau dengan kata lain radio atau telefon bimbit. Pesakit tersebut juga mampu untuk mengawal eletrik dan juga mempunyai kekuatan yang luarbiasa pendek kata “superhuman”. Pesakit tersebut berjaya ditidurkan dari sisi jahatnya dan mampu menjalani kehidupan seperti biasa sehinggalah pada suatu hari, satu kejadian terjadi dan membangunkan kembali apa yang telah ditidurkan.
Konsep medical horror thriller yang dibawakan oleh James Wan pada kali ini agak menarik kerana tidak ramai yang mampu membawa konsep ini secara baik tanpa campur tangan unsur ketiga iaitu paranormal. Walaupun pada dasarnya apa yang digambarkan melalui filem Malignant ini kadang – kadang agak melampau namun itu adalah satu perkara yang biasa dalam dunia layar perak.

Selagimana konsep asasnya boleh diterima akal dan berlandaskan fakta yang betul maka tidak ada salahnya. Berbeza dengan sebuah drama bersiri tempatan yang begitu menggegarkan industri filem dan drama pada suatu ketika dahulu yang dilihat menunggang isu kesihatan wanita namun pada akhirnya masih berkisarkan kisah cinta.
Selain itu, Malignant pada kali ini turut dihiasi dengan paparan visual yang agak ganas dan penuh darah. Sesungguhnya bagi peminat seni “gore”, suasana ini mungkin memuaskan setelah sekian lama tidak dihidangkan dengan pemandangan seperti ini dilayar gergasi semenjak pawagam seluruh negara ditutup. Mainan sudut kamera juga begitu menyelerakan dan terdapat beberapa sudut yang mengingatkan kita kepada beberapa karya James Wan yang lain seperti Conjuring dan Aquaman.
Sesungguhnya Malignant adalah sebuah karya penebus dari James Wan setelah sekian lama peminatnya dahaga akan karya dari beliau. Penutupnya lebih menjurus kepada “clean end” dan tidak ada sambungan selepas pada ini secara tersurat. Secara tersiratnya? Siapa tahu…

                   Rating Kakimuvee

4/5


Pengarah “Moon Knight” Ketuai Projek “Loki” Musim 2

Menjelang pelancaran siri Marvel Disney+ yang diterajui Oscar Issac, pengarah Moon Knight, Justin Benson dan Aaron Moorhead telah dipilih untuk mengetuai projek Marvel Studios seterusnya.

Menurut Deadline, mereka berdua akan mengarahkan beberapa episod dalam siri Loki Musim 2 dengan Eric Martin telah dipilih untuk menulis kesemua 6 episod dalam musim terbaru itu. Michael Waldron akan kembali sebagai penerbit eksekutif.

Benson dan Moorhead sebelum ini telah mengarahkan dua episod siri misteri seram Netflix Archive 81. Mereka berdua terkenal dengan beberapa hasil kerja dalam genre seram seperti V/H/S: Viral, Spring, The Endless dan Synchronic.

Agak menarik untuk melihat hala tuju musim kedua Loki dengan penyertaan pengarah yang terkenal dalam dunia seram.

Musim kedua sekali lagi akan diterajui oleh veteran Marvel Cinematic Universe Tom Hiddleston, yang juga akan berkhidmat sebagai penerbit eksekutif.

Gugu Mbatha-Raw dan Owen Wilson juga baru-baru ini mengesahkan bahawa mereka akan memainkan semula peranan masing-masing sebagai Ravonna Renslayer dan Mobius.

Berlatarkan selepas peristiwa Avengers: Endgame, Loki Musim 1 menampilkan kepulangan ‘God of Mischief’ apabila dia ditangkap oleh ‘Time Variance Authority’ kerana kerosakan garis masa yang berpunca darinya.

Kesemua enam episod musim pertama Loki kini tersedia di Disney+ Hotstar.


Peminat lancar Petisyen Menuntut Agar James Gunn Diambil Kembali Untuk Mengarah GOTG Vol. 3

Pemecatan James Gunn sebagai pengarah filem Guardians of the Galaxy Vol. 3 oleh pihak Disney telah mengejutkan ramai pihak terutamanya dari peminat-peminat filem adiwira Marvel.

Guardians of the Galaxy Vol. 3

Rata-rata peminat tidak berpuas hati dengan tindakan Disney yang memecat James Gunn disebabkan ‘tweet’ kontroversinya yang sudah berusia lebih sedekad.

Pengarah dua filem awal Guardians of the Galaxy itu telah dipecat pada minggu lepas gara-gara pendedahan ‘tweet’ lama yang mengandungi kenyataan kontroversi dan humor melampau dari pengarah tersebut berkenaan isu rogol, pedophilia, insiden 9/11 dan juga insiden Holocaust.

Bagi peminat, pemecatan James Gunn tidak berasas kerana ia merupakan isu lama dan pengarah tersebut pernah meminta maaf diatas kenyataan kontroversi itu beberapa tahun sebelum ini.

Disebabkan itu, peminat telah melancarkan sebuah petisyen “RE-HIRE JAMES GUNN” melalui Change.org yang menuntut pihak Disney/Marvel mengambil semula James Gunn sebagai pengarah filem ketiga Guardians of the Galaxy. Sehinggakini hampir lebih 200 ribu peminat telah menyatakan sokongan terhadap petisyen tersebut

James Gunn merupakan antara individu penting diatas kejayaan dua filem Guardians of the Galaxy dan dia juga terlibat dengan menyumbangkan idea dalam merencana perjalanan kumpulan adiwira itu dalam filem Avengers: Infinity War.

Jadi kepada peminat-peminat Marvel, patutkan James Gunn diambil semula sebagai pengarah Guardians of the Galaxy Vol. 3

Guardians of the Galaxy Vol. 3


18 Filem Bertemakan “Escape” Yang Mampu Berikan Debaran Kepada Anda!

“Melarikan diri dari satu-satu tempat” atau “melepaskan diri dari kurungan” meruapakan antara tema dalam filem-filem bergenre aksi, thriller, seram ataupun sains fiksyen. Kebiasannya, tema seperti ini akan digabungkan dengan tema ‘penjara’ atau ‘bilik sesat’ agar dapat memberikan sebuah jalan cerita yang menarik dan mendebarkan.

Jadi disini, kami ingin kongsikan 18 filem bertemakan ‘Escape’ yang menarik dan mampu memberikan debaran kepada anda yang menontonnya.

Selepas Bumi dilanda malapetaka akibat kesilapan sendiri, sekumpulan ‘survivor’ yang terselamat tinggal didalam keretapi yang mengelilingi dunia. Bagaimanapun berbezaan kasta mengasingkan mangsa-mangsa yang terselamat. Sudah tentu, yang berada di kedudukan paling bawah ‘piramid makanan’ menjadi mangsa diskriminasi golongan atasan. Diketuai Curtis Everett lakonan Chris Evans, golongan yang tertindas ini memulakan revolusi untuk keluar dari penjara yang sengaja dicipta untuk menindas mereka.

Filem aksi dystopian ini berlatarbelakang tahun 2019 dimana Amerika Syarikat bukan lagi negara bebas dan dikawal sepenuhnya oleh polis. Para penjenayah telah dipaksa untuk menyertai satu permainan maut dimana mereka perlu bertarung semasa sendiri, termasuk ala gladiator, melarikan diri buruan pembunuh dan melepasi halangan untuk mendapatkan hadiah utama, iaitu kebebasan. Richards lakonan Arnold Schwarzenegger merupakan bekas juruterbang polis yang dituduh secara salah menyebabkan kematian beramai-ramai semasa rusuhan di Bakersfield, California. Dia kemudiannya telah ‘dicampak’ ke zon permainan dimana dia perlu membunuh para pemburu demi ‘survivalnya’ dan dalam masa yang sama, menghentikan permaian realiti yang amat kejam itu.

Enam orang yang berbeza, masing-masing memiliki jalan hidup yang berlainan, tersedar dari pengsan dan mendapati mereka berada dalam kiub gergasi yang mempunyai ribuan bilik. Setiap dari mereka mempunyai kemahiran yang tersendiri, dan perlu bekerjasama untuk keluar dari tempat tersebut: seorang polis, seorang ahli matematik, seorang pereka bangunan, seorang doktor, pakar melarikan diri, dan seorang lelaki yang kurang upaya. Setiap dari mereka perlu memainkan peranan masing-masing dalam usaha yang mendebarkan untuk mencari jawapan mengapa mereka telah dipenjarakan.

Tersedar dari tempat yang sempit dan gelap, Paul Conroy, pemandu trak yang bekerja di Iraq pada 2006 mula menyedari dia sebenarnya terperangkap dalam keranda kayu dan ditanam hidup-hidup. Dengan hanya berbekalkan pemetik api, dia dapat melihat keadaan sekelilingnya, dan merasakan dirinya tidak mampu hidup lama disebabkan kekurangan udara. Paul kemudian menemui telefon bimbit yang masih berfungsi, membolehkannya untuk berhubung dengan dunia luar. Tetapi, para penyelamat sukar untuk menjejakinya kerana perlu mencari lokasi dia ditanam dikawasan padang pasir yang sangat luas. Paul mesti bergantung pada sumber terbaiknya – dirinya sendiri.

Empat puluh dua pelajar, tiga hari dan satu pulau terbiar, sekumpulan pelajar dari sekolah tinggi Jepun telah dipaksa untuk bertarung dalam permainan maut yang dikenali sebagai Battle Royale. Mereka perlu berbunuhan semasa sendiri sehinggalah hanya seorang yang terselamat – atau kesemua mereka akan mati. Sebahagian daripada mereka membuat keputusan untuk bermain, dan ada juga yang cuba melarikan diri dari pulau tersebut tanpa melibatkan sebarang keganasan.

Kisah sebenar tiga banduan yang cuba melarikan diri dari penjara yang terkenal, Pulau Alcatraz. Walaupun tiada siapa yang berjaya melepaskan diri sebelum ini, perompak bank Frank Morris (Clint Eastwood), yang memiliki IQ yang tinggi mempunyai cara untuk melepaskan penjara yang amat sukar itu. Dengan dua lagi banduan, Morris cuba melakukan pekara yang mustahil, melarikan diri dari Alcatraz.

Dalam usaha untuk membongkar plot pengganas, Ejen FBI Sean Acher (John Travolta) telah membuat pembedahan wajah dan mengambil identiti dan fizikal ketua pengganas, Castro Troy (Nicholas Cage). Bagaimanapun, perancangannya menjadi tidak menjadi dan mula menjadi buruan pihak berkuasa, apabila Troy  turut membuat pembedahan yang sama dan mengambil identitinya sebagai Ejen FBI.

Rip-off filem Cube yang memaparkan 6 individu berbeza: Zoey, seorang pelajar fizik; Jason, penjual saham; Ben, pekerja stor; Mike, seorang pemandu trak; Amanda, seorang veteran Perang Iraq; dan Danny, peminat bilik melarikan diri – yang berada dalam satu bilik yang cukup asing bagi mereka. Keenam-enam individu itu perlu bekerjasama menyelesaikan masalah untuk pergi ke bilik seterusnya. Setiap bilik direka berdasarkan pengalaman hitam pernah dilalui setiap dari mereka.

Lapan calon, enam puluh minit, kedengaran seperti ‘Escape Room”, untuk kerja korporat yang sangat dikehendaki, mereka dikunci bersama di dalam sebuah bilik peperiksaan dan diberi ujian akhir dengan hanya satu soalan. Nampak seperti mudah tetapi sebenarnya mengelirukan, ketegangan mula terungkai. Dengan lebih banyak teka-teki, filem ini memaparkan kehebatan tentang watak, tindak balas manusia dan misteri disebalik bilik dan syarikat yang mempunyai lebih kerahsiaan daripada watak-watak itu sendiri. Ia akan membuatkan anda meneka sehingga akhir.

Satu orang dalam satu bilik dan satu lagi melihat komputer. Mampukah sistem komputer yang direka untuk mengurung seseorang diatasi oleh lelaki yang dikurung itu? Infinity Chamber menceritakan kisah seorang lelaki yang terperangkap dalam penjara automatik dan mengatasi komputer yang menjaga penjara tersebut dalam usahanya untuk melarikan diri.

Bukan setakat penjara atau bilik misteri, dengan hanya sekadar menggunakan latarbelakang pondok telefon masih boleh dijadikan sebagai plot dalam sebuah filem bertemakan thriller. Mengisahkan tentang Stuart Shepard lakonan Colin Farrell yang terperangkap dalam pondok telefon dan perlu menuruti arahan dari pemanggil misteri atau berisiko untuk dibunuh oleh penembak tepat.

Seperti tajuk filem, 9 orang asing yang tiada hubungan semasa mereka, telah menyedari yang mereka berada di dalam sebuah rumah yang tidak dapat keluar. Dikawal oleh suara yang tidak kelihatan, mereka mesti mematuhi arahan atau mereka semua akan mati. Dijanjikan dengan makanan, air dan wang jika mereka patuh, persaingan mula menjadi tinggi ketika orang akan melakukan apa saja untuk bertahan hidup.

Terjaga dalam bilik yang asing, ditandakan dengan nombor, semua orang harus bekerjasama untuk menyelesaikan misteri bagaimana mereka berada di sana dan bagaimana untuk melepaskan diri. Petunjuk tersembunyi mendedahkan sejarah silam setia mereka, bolehkah mereka mempercayai semasa sendiri dengan rancangan untuk melarikan diri. Suara mengawasi telah meningkatkan ketegangan, dengan hanya beberapa orang yang selamat; jika mereka tidak berbunuhan antara satu sama lain, mereka semua akan dibunuh bersama-sama.

Berdasarkan buku autobiografi “Papillon” dan “Banco”, Papillon mengikuti kisah epik Henri “Papillon” Charrière (Charlie Hunnam), seorang safecracker dari bawah tanah Paris yang dituduh membunuh dan dihantar ke Pulau Devil untuk dipenjarakan. Bertekad untuk mendapatkan semula kebebasannya, Papillon berkerjasama dengan  Louis Dega (Rami Malek), sebagai ganti perlindungan, bersetuju membiayai Papillon melarikan diri.

Berkisarkan tentang Ray Breslin (Sylvester Stallone), jurutera struktur yang sering memecahkan kawalan penjara paling selamat selamat dan paling rahsia diseluruh dunia. Walaupun niatnya untuk membantu mempertingkatkan kawalan penjara, dia telah diserang oleh organisasi rahsia dan dicampak ke penjara yang begitu sukar untuk dia melarikan diri. Dengan bantuan rakan banduan Emil Rottmayer lakonan Arnold Schwarzenegger, mereka merancang pelan melarikan diri yang tidak dilakukannya.

Berkisarkan tentang pegawai bank yang berjaya, tetapi menjadi banduan di penjara Shawshank atas kesalahan yang tidak dilakukannya. Filem ini menggambarkan cara unik Andy Dufresne untuk menangani kehidupan barunya yang teruk; sepanjang dia berteman dengan beberapa banduan yang lain, terutamanya banduan jangka panjang bernama Red.

Di rumah mereka yang baru di luar negara, sebuah keluarga Amerika mendapati diri mereka terperangkap di tengah-tengah rampasan kuasa, dan mereka dengan penuh ketakutan perlu mencari jalan keluar yang selamat dari persekitaran di mana orang asing diburu dan dibunuh.


Review Filem: Sleep (2023)

AMARAN SPOILER!!! Mengigau, mengetip gigi, bercakap dan lebih teruk, berjalan sewaktu tidur adalah antara simptom-simptom yang dialami oleh segelintir individu. Sama ada simptom itu biasa atau teruk, masalah tidur mesti dirawat agar ia tidak memberi kesan kepada kehidupan seharian seperti mana yang berlaku pada pasangan suami isteri dalam filem terbaru Korea Sleep Sleep adalah filem...

Review Filem: Sleep (2023)

AMARAN SPOILER!!!
Mengigau, mengetip gigi, bercakap dan lebih teruk, berjalan sewaktu tidur adalah antara simptom-simptom yang dialami oleh segelintir individu. Sama ada simptom itu biasa atau teruk, masalah tidur mesti dirawat agar ia tidak memberi kesan kepada kehidupan seharian seperti mana yang berlaku pada pasangan suami isteri dalam filem terbaru Korea Sleep
Sleep adalah filem komedi gelap misteri seram Korea yang boleh dikatakan agak ringkas, tetapi berjaya menyampaikan keseraman dan ketegangan kepada penonton. Ia mengisahkan pasangan suami isteri Hyeon-soo dan Soo-jin yang mengalami igauan buruk dalam kehidupan mereka apabila si suami mengalami masalah tidur yang mengancam keselamatan mereka.
Pada awalnya, mereka menyangka masalah tidur yang dihadapi oleh sang suami adalah masa biasa yang sering belaku kepada individu yang mengalami tekanan di tempat kerja. Namun segala mula berubah apabila anjing peliharan mereka dijumpai mati dalam peti sejuk.

Dari tindakan cuba terjun dari bangunan hinggalah penemuan bangkai anjing dalam peti sejuk, Soo-jin mula merasa bimbang akan keselamatan mereka, terutamanya bayi mereka yang bakal dilahirkan. Pekara itu diburukan lagi dengan carian Soo-jin di laman web dimana dia membaca kes-kes pembunuhan yang melibatkan masalah tidur.
Mereka cuba mencari penyelesaian dengan mendapatkan rawatan doktor. Namun, usaha tidak membuahkan hasil, sebaliknya tingkah laku sang suami semakin menakutkan, lebih-lebih lagi selepas Soo-jin melahirkan anak. Ibu mertua Soo-jin mensyaki bahawa hantu telah mengganggu kehidupan mereka dengan merasuk Hyeon-soo.
Pada awalnya Soo-jin tidak mempercayai kepercayaan khurafat ibu mertuanya, sehinggalah seorang bomoh datang dan memberi amaran tentang hantu yang sedang bertengek atas badan suaminya. Hari berganti hari, minggu berganti minggu, situasi mereka masih tidak berubah, dan Soo-jin semakin mengalami tekanan jiwa kerana bimbang suaminya akan mengapa-apakan bayi mereka sewaktu sedang tidur.
Pada awalnya, Sleep dianggap satu lagi klise filem yang bertemakan seram. Namun, pengarah Jason Yu menggunakan kreativitinya dalam memberikan sebuah filem yang hebat meskipun kebanyakkan perjalanan filem ini hanya tertumpu pada satu lokasi dengan jalan cerita yang ringkas.

Hampir keseluruhan perjalanan filem ini hanya tertumpu dalam rumah pasangan suami isteri itu, tetapi penonton dapat merasai kegusaran sang isteri apabila suaminya mula tidur. Penyampaian ceritanya memberikan gangguan psikologi kepada penonton yang turut terikut-ikut dengan ketakutan si isteri yang bimbang suaminya menggila sewaktu sedang tidur.
Selain daripada melihat kecelaruan pasangan suami isteri ini, ceritanya yang tidak begitu tertumpu pada gangguan makhluk halus turut membuatkan otak penonton berbelah bahagi memikirkan sama ada masalah yang dihadapi oleh sang suami adalah benar disebabkan masalah tidur ataupun diganggu hantu.
Sebagai protégé Bong Joon-ho, gaya pengarahan Jason Yu telah memacu filem ini ke tahap diluar jangkaan penonton – bukan hanya pada plot filem ini, malah bagaimana ia membina nada yang mendebarkan, serta memaksimakan kekuatan cerita seiring dengan fokus latarbelakang filem yang banyak tertumpu dalam kediaman.
Begitu juga lakonan Jung Yu-mi dan Lee Sun-kyun yang berjaya menghidupkan watak mereka sehinggakan setiap perasaan dan tekanan mereka dapat dirasai penonton.

Anda pastinya akan kekal berada ditempat duduk dan kadang-kala terkejut dengan beberapa kejutan dalam filem ini. Ia tidak banyak ‘jumpscare’ walaupun filem ini bergenre horror, tetapi nadanya akan membangkitkan bulu roma, ketegangan pasti membuatkan anda tidak senang duduk, motivasi pasangan suami isteri ini untuk kekal bersama menghadapi masalah yang mengancam keselamatan mereka pasti membuatkan penonton merasa terharu.
Setiap bahagian, setiap bab penceritaan sukar untuk dicari cacat-celanya, dan ternyata Sleep antara filem yang hampir sempurna yang pernah ditonton. Jika anda meminati filem bertemakan misteri seram dengan selingan komedi-komedi gelap, filem ini harus anda tonton, dan dijamin anda tidak akan merasa kecewa.

                   Rating Kakimuvee

5/5


THE ETERNALS: Salma Hayek Teruja Menjadi Ketua Kepada Adiwira

Salma Hayek memainkan pelbagai peranan yang berbeza sejak beberapa tahun yang lalu, tetapi filem adiwira Marvel The Eternals menandakan lakonan pertama pelakon Mexico-Amerika itu ke dalam dunia filem komik. Ketika ditemubual majalah Total Film baru-baru ini, aktres tersebut mendedahkan bahawa dia teruja memainkan peranan sebagai adiwira Latin yang terkenal.

“Pada umur 53 tahun – akhirnya! – saya menjadi adiwira” – ujar Hayek.

“Saya memainkan peranan sebagai Ajak, yang merupakan pemimpin adiwiri dan semuanya adalah orang yang tidak pernah anda bayangkan. Kecuali Angelina [Jolie]. Angelina – dia dilahirkan sebagai seorang superhero! “

Karakter Ajak dalam filem sangat berbeza dari komik. Berdasarkan komik Marvel, Ajak merupakan seorang lelaki dan digambarkan sebagai adiwira yang tidak pernah mengambil peranan sebagai ketua (kecuali ketika dia memimpin kumpulan yang digelar The God yang ketika itu menjadi penjahat).

The Eternals dibintangi pelakon seperti Angelina Jolie dan Richard Madden yang akan memainkan peranan utama sebagai Thena dan Ikaris. Turut menyertai barisan pelakon adalah Kumail Nanjiani sebagai Kingo, Lauren Ridloff sebagai Makkari, Brian Tyree Henry sebagai Phastos, Salma Hayek sebagai Ajak,  Lia McHugh sebagai Sprite, Ma Dong Seok  sebagai Gilgamesh, Gemma Chan sebagai Sersi, Barry Keoghan sebagai Druig dan Kit Harrington sebagai The Black Knight / Dane Whitman.

Setakat ini plot filem masih lagi tidak diketahui, tetapi berdasarkan sinopsis yang dedahkan, The Eternals akan ditetapkan dalam dua era berbeza iaitu berlatarbelakangkan kota purba Babylon yang wujud ribuan tahun dahulu dan era selepas peristiwa Avengers: Endgame.

Diarahkan Chloe Zhao berdasarkan skrip yang ditulis oleh Matthew K. Firpo dan Ryan Firpo, filem kedua fasa 4 MCU ini telah ditunda ke tarikh 12 Februari 2021 selepas Black Widow ditangguhkan ke bulan November.


Seo Ye Ji, Park Byung Eun Disahkan Bintangi Drama Terbaru tvN

Drama tvN yang akan datang, Eve’s Scandal (tajuk literal) telah memuktamadkan barisan pelakonnya dan mulakan penggambaran.

Pada 21 November, sumber dari tvN mendedahkan, “Drama ‘Eve’s Scandal telah mengesahkan Seo Ye Ji, Park Byung Eun, Yoo Sun, dan Lee Sang Yeob sebagai pelakon utama. Kami memulakan penggambaran hari ini.” Menurut Star Today, Seo Ye Ji akan menyertai rakan-rakannya di set penggambaran pada 24 November.

Eve’s Scandal adalah drama percintaan yang menceritakan kisah dalaman tuntutan cerai 2 trilion won (kira-kira $1.7 bilion) oleh seorang chaebol yang telah mengejutkan seluruh negara.

Seo Ye Ji dilaporkan memainkan peranan sebagai Lee Ra El, yang dilahirkan antara bapa yang genius dan ibu yang cantik. Selepas melalui hubungan keluarga yang malang, dia berubah menjadi seorang wanita yang diibaratkan seperti “bunga berbahaya” dengan daya tarikan yang membawa maut. Dia adalah wanita di tengah-tengah tuntutan perceraian yang sangat mahal. Park Byung Eun akan menjadi Ketua Pegawai Eksekutif kumpulan korporat No. 1 dalam dunia kewangan.

Lee Sang Yeob membawa watak sebagai Seo Eun Pyung, seorang peguam hak asasi manusia yang menyerahkan segala-galanya untuk cinta apabila dia bertemu dengan Lee Ra El. Yoo Sun memainkan watak Han So Ra, anak perempuan tunggal ahli politik berkuasa Han Pan Ro yang berkahwin dengan keluarga chaebol syarikat LJ Group. Dia kelihatan cantik dan yakin, tetapi dalamannya tidak stabil dan taksub untuk kekal muda.

Eve’s Scandal ditulis oleh Yoon Young Mi (The Good Witch, Birth of the Beauty, Bride of the Sun) dan dijadualkan tayangan pada separuh pertama tahun 2022.


Hairul Azreen Arah Filem Sulung Berjudul “Ada Hantu”

Dari atlet hingga ke dunia lakonan, Hairul Azreen terus mengorak langkah dalam perjalanan kariernya dengan menjadi seorang pengarah filem.

Menerusi perkongsian di laman Instagram miliknya, Hairul kini bergelar pengarah apabila menghasilkan sebuah filem seram berjudul Ada Hantu, yang juga merupakan hasil kerjasama dengan Adrian Teh sebagai penerbit.

“Saya nak ucapkan berbanyak terima kasih kepada @adrianteh19 & @act2pictures selaku producer atas peluang dan kepercayaan serta tunjuk ajar yang diberi untuk mengarahkan cerita seram #AdaHantu ini. Wish me luck”

Butiran plot masih belum diketahui, namun peminat mungkin dapat melihat gambar-gambar terkini Ada Hantu memandangkan filem ini sedang menjalani penggambaran di beberapa lokasi sekitar Pulau Carey, Selangor.

Barisan pelakon terdiri daripada Zahiril Adzim, Shiqin Kamal, Nafiez Zaidi, Elvina Chua, serta penampilan istimewa Henley Hii, Theebaan G, Dafi Ismail Sabri dan Sophia Albarakbah.

Ada Hantu dijangka tayang pada 2021.

View this post on Instagram            A post shared by HAIRUL AZREEN IDRIS (@hairulazreen)


Tom Hiddleston Recap Kisah Loki Di MCU Dalam Video Featurette “Loki”

Untuk meraikan siri terbarunya di Disney+ Hotstar, Tom Hiddleston memberikan kepada peminatnya, rangkuman 30 saat latarbelakang penuh Loki di MCU dalam satu video featurette terbaru yang sangat informatif. Siri terbaru Marvel Studios Loki akan dilancarkan di Disney+ Hotstar pada hari Rabu, 9 Jun.

Pemenang Golden Globe Tom Hiddleston kembali memainkan peranan kegemaran peminat Loki dalam siri akan datang. Penjahat Marvel itu kali terakhir dilihat dalam filem “Avengers: Endgame”, dimana dia akhirnya berjaya mencuri Tesseract selepas Iron Man dan Ant-Man gagal dalam misi mereka.

Menyertai Hiddleston adalah pendatang baru MCU, Sophia Di Martino (Yesterday, Flowers, Into the Badlands), calon Oscar Owen Wilson (The Royal Tenenbaums), Gugu Mbatha-Raw (Black Mirror, San Junipero), Cailey Fleming (The Walking Dead), dan Richard E. Grant (Can You Ever Forgive Me?). Di Martino dilaporkan akan membawa peranan Lady Loki.

Penulis “Rick and Morty” Michael Waldron menulis lakonlayar siri ini, manakala Kate Herron menjadi pengarah. Hiddleston telah mengoda peminat dengan berkata penonton akan melihat karakternya menggunakan Tesseract untuk menimbulkan lebih banyak kekacauan.

Siri enam episod ini dijadualkan tayangan pada 9 Jun ini, eksklusif di Disney+ Hotstar


Coast Guard: Demi Watak, Fauzi Nawawi Sanggup Bina Badan

Demi menjayakan wataknya dalam filem aksi Coast Guard, bintang filem Munafik 2 Fauzi Nawai sanggup membina badannya.

Namun usahanya itu mengalami sedikit masalah apabila beliau mengalami kecederaan otot. Bagaimanapun, pelakon tersebut menjelaskan kecederaan kaki kirinya tidak serius dan beransur pulih

“Cedera kecil sahaja, kaki kiri terseliuh. Tapi Alhamdulillah sekarang ini sudah dapat berjalan sikit-sikit. Saya hanya dapatkan rawatan urut tradisional sahaja,”

Menurutnya lagi, kecederaan yang dialaminya tidak menjejaskan komitmen untuk menjaga badannya sebelum menjalani penggambaran akan datang.

Fauzi Nawawi bakal muncul dalam filem terbaru berjudul Coast Guard tidak lama lagi. Filem tersebut akan berkisarkan tentang pegawai Maritim Malaysia.

Selain Fauzi, Coast Guard akan turut dibintangi Emma Maembong, Julia Farhana, Saharul Ridzwan, Black dan Hazama.


Bong Joon-Ho Kongsikan Butiran Lanjut Minisiri PARASITE

Selepas mencatatkan satu lagi kejayaan di SAG Awards dengan memenangi anugarah dalam kategori Outstanding Performance by a Cast in a Motion Picture, pengarah Bong Joon-Ho telah kongsikan butiran terbaru minisiri Parasite yang bakal disiarkan di HBO.

Ketika ditemubual portal Variety, Bong mendedahkan bahawa minisiri Parasite akan memaparkan banyak cerita mengenai setiap watak dari filem asal, dan seolah-olah mengesahkan kemungkinan terdapat penglibatan pelakon asal dalam siri akan datang. Anda boleh saksikan video temubual dibawah (minit ke 1:11).

Selain itu juga, dia turut menggambarkan siri yang dihasilkan bersama Adam McKay itu akan adalah “filem-panjang-berdurasi-6 jam”, dimana ia akan mengembangkan lagi idea yang dia tidak boleh masukkan dalam filem yang berdurasi 2 jam.

“So I had all these key ideas accumulated from when I started writing the script,”

“I just couldn’t include all those ideas in the two-hour running time of the film, so they’re all stored in my iPad and my goal with this limited series is to create a six-hour-long film.”

Parasite adalah kisah aneh tentang dua keluarga yang berada di dunia yang terpisah namun kelihatan agak sama, menggambarkan realiti yang menakjubkan di dunia yang kita hadapi. Bintang-bintang filem ini terdiri daripada Lee Sun-Kyun (A Hard Day), Cho Yeo-Jeong (Obsessed), Choi Woo -Shik (Okja), Park So-Dam (The Priest), dan Chang Hyae-Jin (Puisi).

Bong dan McKay akan menerbitkan siri terhad ini untuk HBO bersama-sama Kate Street Pictures Company, CJ Entertainment, Francis Chung dan Kevin Messick.


Man Raja Lawak Memperuntukkan Wang Kemenangan MLM Sebanyak RM50 Ribu Untuk Bantu Golongan Yang Susah

Teladan yang wajar dicontohi selebriti tempatan. Ketika segelintir selebriti mengeluh kerana kehilangan pendapatan akibat pandemik COVID-19, pelawak terkenal tanah air, Man Raja Lawak tampil menghulurkan bantuan kepada golongan yang memerlukan.

Menurut laporan dari Astro Awani, Man atau nama sebenarnya, Abd Rahman Kasim berhajat ingin membantu golongan yang benar-benar terkesan dengan wabak COVID-19 yang telah menjejaskan kehidupan sebahagian besar daripada rakyat Malaysia.

Atas dasar tanggungjawab sesama manusia, Man tanpa ragu-ragu memperuntukkan RM50,000 hasil daripada kemenangannya pada pertandingan Maharaja Lawak Mega (MLM) 2019.

“Situasi sekarang amat terkesan kepada semua warga Malaysia termasuk saya dari segi emosi dan kewangan.

“Saya Abd Rahman B Kasim sebagai warga Malaysia dengan rendah hati terpanggil untuk berkongsi hadiah wang tunai hasil juara MLM 2019 tempoh hari  bagi meringankan beban anda untuk meneruskan kehidupan.

“Sesiapa yang benar-benar memerlukan bantuan sahaja yang akan saya layan dan sila DM (direct message) berikan detail (maklumat lengkap) kenapa saya harus membantu anda sehinggalah bajet 50K (RM50,000) habis digunakan sepenuhnya,” ujar Man dilaman Instagram miliknya.

View this post on Instagram

Smoga di berkati
A post shared by  Man Raja Lawak (@manrajalawak) on Mar 31, 2020 at 12:31am PDT

Mar 31, 2020 at 12:31am PDT

Tawaran kemanusiaan yang dihulurkan oleh Man mendapat perhatian segenap lapisan masyarakat yang memuji usaha murni yang dilakukannya.
Keperibadian menawan Man setidak-tidaknya memberikan makna yang cukup besar kepada sebilangan besar daripada rakyat Malaysia yang benar-benar terkesan dengan wabak COVID-19.
Dalam hantaran seterusnya, Man turut memaklumkan, pengumuman tawaran bantuan kemanusiaan yang dibuatnya mendapat maklum balas luar biasa daripada masyarakat. Justeru, kata Man, dia akan meneliti dengan mendalam setiap permohonan yang diajukan kepadanya oleh mereka yang benar-benar memerlukan bantuan.
“Andainya tiada respon daripada saya, anggap sahaja bajet 50K telah habis digunakan (membantu mereka yang memerlukan),” kata Man lagi.
Sumber: Astro Awani


MBO Bakal Dibuka di Kempas, Johor & Atria Shopping Gallery, Petaling Jaya

MBO Cinemas terus mengembangkan empayarnya dalam industri pawagam tempatan apabila mereka bakal melancarkan dua buah lagi pawagamn terbaru mereka iaitu di Kempas, Johor Bahru dan Atria Shopping Gallery, Petaling Jaya, Selangor serentak.

Menurut laporan dari Cinema.com.my, Ketua Pegawai Operasi, Cheah Chun Wai telah mendedahkan berita terbaru itu ketika ditemui pada Majlis Perlancaran Rasmi cawagan terbaru mereka di MBO Aeon Midtown Falim, Ipoh, Perak.

“Kami akan melancarkan dua cawangan baru pawagan iaitu di Kempas, JB dan juga Atria Shopping Gallery, Petaling Jaya serentak. Tarikh pelancaran itu akan diumumkan tidak lama lagi,” ujarnya.

Tambah Chun Wai lagi, pihaknya juga mempunyai perancangan untuk melebarkan lagi sayap MBO Cinemas tetapi ia tidak dapat didedahkan lagi kerana ia masih di peringkat awal.

Dalam pada itu, pelancaran cawangan terbaru di Aeon Falim, Ipoh menyaksikan penduduk di negeri itu bakal menikmati pengalaman yang lebih selesa, menarik dan pengalaman sinematik dengan memperkenalkan dua panggung konsep BIG SCREEN dan KECIL.

Dua panggung konsep terbaru itu merupakan yang pertama di wilayah utara.


Filem-Filem Menarik Bulan Mei 2017

Bulan April tidak kurang hebatnya dengan tayangan beberapa filem menarik. Antara yang mencuri perhatian adalah filem The Fate of the Furious kerana berjaya memecahkan rekod kutipan dalam tempoh seminggu yang dipegang oleh filem Star Wars: A Force Awakens. Kini bulan April telah melabuhkan tirai dan bulan Mei pula menjelma.

Seperti biasa, bulan Mei juga turut menampilkan beberapa filem menarik dan filem-filem yang ditunggu-tunggu oleh peminat wayang. Cuma kali ini, filem menarik tidak sebanyak 3 bulan lepas. Jom kita lihat filem-filem menarik bulan Mei ang bakal ditayangkan yang bakal ditayangkan nanti

Pelakon: Awie, Khir Rahman, Pekin Ibrahim

Filem terbaru Mamat Khalid setelah tergendala selama bertahun-tahun. Filem ini mengisahkan tentang sekumpulan anak-anak muda yang sukakan motor berkuasa tinggi dan gemar mengembara merentas desa. Nama kumpulan mereka ialah Rentaz. Ketika dalam satu konvoi ke Betong Siam, mereka telah dibawa ke alam barzakh atau halusinasi dalam alam koma.

Pelakon: Noomi Rapace, Orlando Bloom, Michael Douglas, John Malkovich

Seorang penyoal siasat CIA telah terpedaya dengan helah oleh pengganas dan memberikan maklumat penting kepada pihak yang salah, sekaligus membuatkan dirinya terlibat dalam plot yang bakal menyebabkan London berada dalam keadaan berisiko terhadap serangan biologi.

Pelakon: Victoria Agalakova, Vyacheslav Chepurchenko, Aleksandra Rebenok, Igor Khripunov, Natalia Grinshpun

Filem seram ini mengisahkan satu ritual pelik pada pertengahan kurun ke-19 Russia yang mana sesetengah penduduk Russia gemar mengambil gambar saudara mereka yang sudah meninggal dunia dan melukis kelopak mata dengan bentuk anak mata supaya ia kelihatan seperti masih hidup.

Pada zaman moden, Nastya (lakonan Victoria Agalakova) dan tunangnya telah kerumah sebuah rumah yang dimiliki oleh keluarga tunangnya, namun disana dia telah diganggu dengan visi yang pelik dan menakutkan.

Pelakon: Michael Fassbender, Katherine Waterston, Billy Crudup, Danny McBride, Demian Bichir, Carmen Ejogo, Amy Seimetz, Jussie Smollet, Callie Hernandez, Nathaniel Dean, Alexander England, Benjamin Rigby, Noomi Rapace, James Franco

Ridley Scott kembali dalam dunia filem Alien yang dicipta olehnya sendiri. Kali ini dia menghasilkan judul terbaru dalam franchise Alien apabila menghasilkan sekuel kepada filem Promethues, The Alien: Covenant.

Filem ini akan menceritakan krew kapal angkasa Covenant yang berada disebuah planet terpencil jauh kedalam galaksi dan mendapati planet yang mereka terdampar adalah sebuah syurga yang tidak dicatatkan dalam map mereka.

Bagaimanapun, planet tersebut tidaklah seperti digambarkan kerana ia sebenar sebuah tempat yang penuh merbahaya dan menakutkan. Apabila mereka berjaya mendedahkan ancaman yang terdapat di planet tersebut, mereka terpaksa melarikan diri dari menjadi mangsa.

King Arthur: Legend of the Sword

Pelakon: Charlie Hunnam, Astrid Bergés-Frisbey, Jude Law, Djimon Hounsou

Arthur baru mengetahui dirinya dari keturunan diraja setelah dia berjaya mendapat pedang Excalibur. Dengan pedang yang berkuasa di tangannya, dia menyertai kumpulan pemberontak dan wanita bernama Guinevere yang mahu menggulingkan diktator Vortigern yang menguasai negara.

Pelakon: Amitabh Bachchan, Jackie Shroff, Manoj Bajpayee, Amit Sadh, Yami Gautam, Ronit Roy

Filem thriller jenayah politik arahan Ram Gopal Varma ini adalah filem ketiga dari trilogi “Sarkar” yang mengisahkan tentang eksploitasi yang dilakukan oleh seorang ahli politik berpengaruh. Ia dibintangi oleh Amitabh Bachchan sebagai pelakon utama.

Pelakon: Emma Watson, Tom Hanks, John Boyega, Karen Gillan

Mae Holland telah berjaya merebut peluang sekali dalam seumur hidup apabila dia mendapat kerja di The Circle, sebuah syarikat teknologi dan media sosial berkuasa di dunia. Digalakkan oleh pengasas syarikat itu, Mae telah menyertai satu eksperimen yang melangkaui batasan privasi, etika dan kebebasan peribadi.

Pembabitannya dalam eksperimen itu dan segala keputusan yang dibuatnya mula menjejaskan kehidupan dan masa depan rakannya, keluarga dan juga tamadun kemanusiaan.

Pelakon: Anne Hathaway, Dan Stevens, Austin Stowell, Tim Blake Nelson

Selepas kehilangan kerjanya di New York dan ditinggalkan oleh teman lelakinya, Gloria berpindah semula ke kampung halamannya. Dia kemudian mendapati sesuatu yang aneh iaitu dirinya mempunyai kaitan dengan gergasi Kaiju.

Pirates of the Caribbean: Salazar’s Revenge

Pelakon: Johnny Depp, Javier Bardem, Orlando Bloom, Brenton Thwaites, Kaya Scodelario, Kevin McNally, Geoffrey Rush

Apabila Kapten Salazar dan kru lanun hantunya berjaya meloloskan diri dari Devil Triangle, mereka nekad untuk menghapuskan semua lanun di laut termasuk Kapten Jack Sparrow. Untuk menyelamatkan diri dari musuh lama, Jack kini perlu mencari Trident of Poseidon, artifak berkuasa yang membolehkan pemiliknya menguasai laut.

Tetapi untuk mendapatkan artifak itu dia perlu bekerjasama dengan ahli astronomi jelita, Carina Smyth, dan pelayar Royal Navy yang keras kepala, Henry.

Diary Of A Wimpy Kid: The Long Haul

Pelakon: Jason Drucker, Owen Asztalos, Charlie Wright, Alicia Silverstone, Tom Everett Scott

Greg telah meyakinkan keluarganya untuk bercuti ke rumah nenek mereka bagi menyambut ulang tahun ke-90 nenek mereka. Dia sebenarnya mempunyai rancangan lain iaitu mahu pergi ke konvensyen `gamer` berhampiran. Bagaimanapun perkara tidak menjadi seperti yang dirancang.


Disney Dedahkan Gambar Terbaru Mulan!

Walt Disney Pictures telah mendedahkan beberapa gambar terbaru filem live-action Mulan. Anda boleh lihat menerusi perkongsian dibawah.

Mulan merupakan filem ‘live action’ adaptasi dari filem animasi berjudul sama yang diterbitkan Disney pada 1998. Filem ini berdasarkan legenda masyarakat China iaitu Hua Mulan, dimana dia menyamar sebagai seorang lelaki, menggantikan tempat ayahnya yang sudah tua – untuk berkhidmat dalam pasukan tentera China dan membawa penghormatan kepada keluarganya.

Filem ini dibintangi Yifei Liu yang akan memainkan peranan utama sebagai Hua Mulan, dia akan dibantu beberapa pelakon lain antaranya Gong Li, Donnie Yen, Jet Li, Jason Scott Lee, Yoson An, Jimmy Wong, Doua Moua, Ron Yuan, Utkarsh Ambudkar, Xana Tang, dan Chum Ehelepola.

Lakonlayar ditulis oleh Elizabeth Martin, Lauren Hynek, Rick Jaffa dan Amanda Silver, dan diterbitkan Walt Disney Pictures.

Mulan bakal menemui penonton mulai 27 Mac 2020.

View this post on Instagram

Gambar-gambar terbaru #Mulan. Akan ditayangkan pada 26 Mac 2020. #Kakimuvee
A post shared by  Kakimuvee (@kakimuvee) on Dec 15, 2019 at 8:05am PST

Dec 15, 2019 at 8:05am PST


Killer Of The Flower Moon Akan Ditayangkan Di Malaysia Pada 19 Oktober Ini

Apple Original Films mendedahkan poster “Killers of the Flower Moon”, dan menetapkan tayangan teater global serentak untuk filem cereka arahan Martin Scorsese yang dinanti-nantikan.

Sempena penampilan sulungnya di Festival Filem Cannes, “Killers of the Flower Moon” akan ditayangkan di pawagam pada 19 OKTOBER 2023, dengan kerjasama Paramount Pictures, menjelang debutnya di Apple TV+

Apple Original Films hari ini melancarkan poster utama untuk “Killers of the Flower Moon” dan mengumumkan bahawa ia akan ditayangkan secara serentak di seluruh pawagam di seluruh dunia. Selepas tayangan teaternya, filem itu akan membuat debut sehari selepas tayangan pawagam iaitu pada 20 Oktober 2023.

Dibintangi oleh pelakon Leonardo DiCaprio, Robert De Niro dan Lily Gladstone, filem itu ditayangkan pada awal tahun ini di Festival Filem Cannes ke-76, di mana ia mendapat pujian kritikan yang meluas dan tepukan gemuruh yang berpanjangan.

Tayangan teater “Killers of the Flower Moon” juga akan tersedia di pawagam IMAX®, yang mana filem itu akan dipertingkatkan secara digital ke dalam imej dan kualiti bunyi The IMAX Experience® dengan proprietari IMAX DMR® (Digital Re-mastering ) teknologi. Imej sejernih kristal, ditambah dengan geometri teater IMAX dan audio digital yang berkuasa, mewujudkan persekitaran unik yang akan membuatkan penonton berasa seolah-olah mereka berada dalam filem.

Berdasarkan buku terlaris David Grann dengan nama yang sama, “Killers of the Flower Moon” berlatarkan tahun 1920-an di Oklahoma dan menggambarkan pembunuhan bersiri yang melibatkan mangsa dari golongan kaya Osage Nation, rentetan jenayah kejam yang dikenali sebagai Pemerintahan Keganasan.

Dikeluarkan oleh Apple Studios, “Killers of the Flower Moon” turut diterbitkan bersama Imperative Entertainment, Sikelia Productions dan Appian Way.


Netflix Dedah Gambar Pertama “The Devil All The Time”

Netflix telah melancarkan gambar pertama The Devil All The Time lakonan pelakon-pelakon hebat seperti Tom Holland (Spider-Man: Far From Home, Robert Pattinson (The Lighthouse) dan ramai lagi.  Anda boleh saksikan gambar-gambar tersebut dibawah.

Berdasarkan novel karya Donald Ray Pollock yang diterbitkan pada 2011, filem The Devil All the Time ini ditetapkan di sebuah bandar bernama Knockemstiff, selatan Ohio dan dikelilingi karakter-karakter yang suram dan pelik termasuklah pasangan pembunuh bersiri, pendakwah dan sheriff yang korup.

Berikut adalah sinopsis yang didedahkan Netflix:

“In a place called Knockemstiff, Ohio, a forgotten backwoods of this country, where a storm of faith, violence and redemption is brewing. Out of desperation to save his dying wife, Willard Russell turns to prayer which succumbs to sacrifice. This sets protagonist Arvin, Willard’s son (Holland), on his path from bullied kid to a man who knows when to take action. “The Devil All the Time” involves a nefarious cast of characters that is told across two decades.”

Filem ini diterajui oleh bintang MCU Tom Holland (Impossible, Spider-Man: Far From Home) dan Sebastian Stan (Captain America: Civil War, I, Tonya) bersama dengan Robert Pattinson (Good Time, The Batman), Mia Wasikowska ( Alice in Wonderland), Bill Skarsgard (It), Haley Bennett (The Girl on the Train), Jason Clarke (Pet Sematary), Riley Keough (It Comes at Night), Eliza Scanlen (Little Woman), Harry Melling (Harry Potter) dan Pokey LaFarge.

Captain America: Civil War, I, Tonya

Diarahkan Antonio Campos yang turut menulis lakonlayar bersama-sama Paulo Campos, The Devil All the Time akan menemui penonton pada 16 September ini, eksklusif di Netflix.

Here's your first look at THE DEVIL ALL THE TIME, a midwestern gothic tale from Antonio Campos starring Tom Holland, Robert Pattinson, Jason Clark, Riley Keough, Bill Skarsgård, Sebastian Stan, Haley Bennett, Mia Wasikowska, and Eliza Scanlen.
On Netflix globally on 16 Sept. pic.twitter.com/3qNW1EaVfb
— Netflix Tudum (@NetflixTudum) August 3, 2020


Rating “The Penthouse 2” Terus Meningkat, Sementara “Sisyphus: The Myth” & “Mouse” Catat Satu Lagi Penurunan

Drama SBS “The Penthouse 2” tidak menunjukkan sebarang tanda untuk turun. Pada 5 Mac, musim kedua drama hit itu telah mencatatkan satu lagi penilaian penonton tertinggi setakat ini.

Menurut Nielsen Korea (via Soompi), episod kelima “The Penthouse 2” telah merekodkan purata rating sebanyak 20.9 peratus dan 24.4 peratus untuk dua bahagiannya, sekaligus mencipta satu rekod peribadi drama tersebut.

Drama ini bukan sahaja menguasai tempat pertama dalam slot waktunya di semua saluran, tetapi juga mencatatkan penilaian penonton tertinggi dari mana-mana program yang disiarkan di mana-mana rangkaian pada hari itu.

Sementara itu di JTBC, episod kelima “Beyond Evil” telah merekodkan purata rating sebanyak 3.8 peratus.

Satu lagi drama JTBC, “Sisyphus: The Myth” telah mencatatkan satu lagi penurunan rating. Episod terbaru drama tersebut, yang ditayangkan pada 4 Mac, telah merekodkan purata rating sebanyak 4.972 peratus, rating terendah setakat ini, dan pertama kali memasuki julat 4 peratus. Penurunan rating “Sisyphus: The Myth” disebabkan saingan hebat dari drama TV Chosun “Miss Trot 2” (yang keudara pada hari Khamis).

Drama terbaru tvN “Mouse” gagal mengatasi pencapaian episod pertama apabila hanya mencatatkan purata rating sebanyak 4.044 peratus untuk episod kedua. Episod perdana drama misteri thriller itu telah merekodkan purata rating sebanyak 4.948 peratus. Akhir sekali, episod terbaru drama KBS “Hello, Me!” telah merekodkan purata rating sebanyak 2.3 peratus dan 3.1 peratus, penurunan rating berbanding episod sebelumnya.

The Penthouse ditetapkan di apartment penthouse 100 tingkat yang mewah, dan musim pertama menampilkan tiga pelakon wanita sebagai watak utama: “ratu” penthouse Shim Soo Ryeon (Lee Ji Ah), “prima donna” Cheon Seo Jin (Kim So Yeon) yang tidak akan berhenti untuk mendapatkan apa yang dia mahukan, dan Oh Yoon Hee (Eugene) yang akan melakukan apa sahaja untuk memasuki dunia masyarakat tinggi.

Beyond Evil adalah drama psikologikal thriller yang dibintangi Yeo Jin Goo dan Shin Ha Kyun, dua lelaki yang sanggup melakukan apa sahaja dan melanggar undang-undang untuk memburu pembunuh bersiri. Drama ini diarahkan oleh Shim Na Yeon (Moment of Eighteen) dan ditulis Kim Soo Jin (Mad Dog).

Sisyphus: The Myth adalah drama fantasi misteri yang memberi fokus kepada jurutera genius, Han Tae Sool (Cho Seung Woo) yang berusaha untuk membongkar kebenaran di sebalik kematian abangnya, dan seorang pahlawan elit bernama Kang Seo Hae (Park Shin Hye), yang mengembara masa untuk menolongnya

Han Tae Sool adalah seorang genius yang sangat mahir dalam bidang kejuruteraan dan pengekodan, menyebabkan makhluk misteri mengejarnya. Kang Seo Hae mencari Han Tae Sool kerana dia yakin bahawa jika dia menyelamatkannya, dia dapat menghalang kemusnahan dunia.

Mouse adalah drama misteri thriller yang ditetapkan di dunia dimana manusia dapat mengenalpasti psikopat melalui ujian DND pada janin di rahim ibu. Drama ini berpusat pada persoalan, “Adakah anda akan melahirkan anak itu dengan mengetahui bahawa mereka adalah psikopat?”

Hello,Me! adalah drama komedi romantis fantasi mengenai seorang wanita berusia 37 tahun bernama Ban Ha Ni (Choi Kang Hee), yang menjadi tidak berminat dengan cinta, pekerjaan, dan impiannya.

Dia dikunjungi dan dihiburkan oleh dirinya yang berusia 17 tahun (Lee Re), yang sangat meminati segala-galanya dan tidak takut dengan apa pun di dunia. Kim Young Kwang berperanan sebagai chaebol generasi kedua yang bersemangat bebas Han Yoo Hyun yang tidak pernah dewasa


Chris Hemsworth Hampir Tidak Dikenali Dalam Foto Belakang Tabir “Furiosa”

Beberapa foto belakang tabir dari set penggambaran Furiosa, prekuel Mad Max: Fury Road, telah didedahkan, dan menyaksikan bintang utama, Chris Hemsworth dalam keadaan yang hampir tidak dikenali.

Dengan berambut dan berjanggut panjang, serta hidung palsu, Hemsworth kelihatan sangat berbeza berbanding penampilannya sebagai Thor dalam Marvel Cinematic Universe.

Penampilan belakang tabir Hemsworth itu menyaksikan dia hampir pasti memainkan watak Immortan Joe.

Turut kelihatan di set penggambaran adalah ahli keluarga Hemsworth – isterinya, Elsa Pataky, dan anak kembar mereka, Tristan dan Sasha, anak perempuan mereka, India Rose dan ayah Hemsworth, Craig Hemsworth – kesemua mereka akan mempunyai peranan masing-masing dalam Furiosa.

Bagaimana peranan mereka akan membantu dalam penceritaan masih belum diketahui, tetapi yang jelas, mereka pasti akan ‘berseronok’ dalam dunia post-apokaliptik Furiosa.

First look at Chris Hemsworth on the set of George Miller's FURIOSA https://t.co/2TwIpJIwbD— Film Updates (@FilmUpdates) July 4, 2022

Chris Hemsworth UNRECOGNIZABLE in a long red beard and prosthetic nose filming Mad Max prequel, Furiosa, alongside wife Elsa Pataky and three children https://t.co/UQi3jPk9j2— Daily Mail Celebrity (@DailyMailCeleb) July 4, 2022

“Ketika dunia tumbang, Furiosa muda dirampas dari ‘Green Place of Many Mothers’ dan jatuh ke tangan Biker Horde yang diketuai oleh Warlod Dementus” menurut sinopsis.

“Menyapu sepanjang Wasteland, mereka bertemu dengan Citadel yang diketuai oleh The Immortan Joe. Semasa dua Tyrant berperang untuk kekuasaan, Furiosa mesti mengharungi banyak ujian sambil dia menyusun cara untuk mencari jalan pulang.”

Furiosa diarahkan oleh George Miller dan dijadualkan tayangan pada 24 Mei 2024.


Universal & Illumination Akan Bangunkan Animasi Legend Of Zelda

Kejayaan The Super Mario Bros. Movie yang menjadi filem animasi kedua yang mendapat kutipan tertinggi sepanjang zaman telah mendorong Universal dan Illumination mencari satu lagi permainan video klasik Nintendo untuk diangkat ke layar perak.

Berita yang masih belum disahkan, tetapi berdasarkan podcast The Hot Mic, terdapat khabar angin mengenai ‘perjanjian lumayan’ yang telah dipersetujui untuk membangunkan satu filem animasi berdasarkan permainan video penggembaran fantasi terlaris.

Siri permainan video tersebut berlatarkan dunia fiksyen Hyrule, dan menceritakan kisah seorang penggembaran bernama Link yang cuba menyelamatkan Puteri Zelda dari cengkaman ahli sihir jahat, Ganon.

Permainan video berjudul The Legend of Zelda itu telah sukses di dunia permainan video sehingga mewujudkan pelbagai IP dari komik, patung dan siri animasi.

Terdapat beberapa usaha untuk mengadaptasi permainan video itu, dan pada tahun 2018, terdapat laporan bahawa siri animasi berjudul Castlevania sedang dibangunkan di Netflix, tetapi sehingga kini tiada perkhabaran terkini mengenai projek yang diketuai Adi Shankar itu.

Buat masa ini, apa yang diperkatakan oleh hos The Hot Mic masih dianggap spekulasi, tetapi tidak mustahil jika Universal dan Illmunation berkerjasama membangunkan adaptasi permainan video terutaman selepas kejayaan The Super Mario Bros. Movie.

Scoop mengenai perancangan animasi The Legenda of Zelda boleh dilihat pada minit ke 2:45 dalam video dibawah:


Gandingan Duo Ayah & Anak Kolaborasi Hebat Datuk Yusof Haslam & Shafiq Yusof Dalam “Gerak Khas Undercover”

Di atas permintaan ramai, Gerak Khas kini kembali dengan wajah baharu dengan menampilkan jalan cerita yang lebih terkini & relevan! Selain mengekalkan watak popular lakonan Erra Fazira, Salina Saibi, C.Kumaresan, Farid Amirul dan Dato’ AC Mizal, nantikan juga penampilan Dato’ Aaron Aziz, Dato’ Sri Eizlan Yusof, Elizabeth Tan, Raja Afiq, Ruzana Ibrahim, Dato’ Rosyam Nor dan Khalida Balqis dalam Gerak Khas Undercover yang mengisahkan cabaran anggota undercover mendekati  dalang sindiket jenayah dalam menjalankan tugas risikan dan penyamaran.

Antara hidup dan mati! Begitulah dugaan dan cabaran yang perlu dihadapi oleh anggota undercover dalam melaksanakan amanat yang diberikan. Gerak Khas Undercover merupakan idea asal daripada Syafiq Yusof manakala Datuk Yusof Haslam bertindak sebagai penasihat produksi untuk drama bersiri hebat ini. Selain itu, Syafiq Yusof juga merupakan pengarah bersama dengan C. Kumaresan, Faizal Yusof, Iskandar Kamaludin, M.S Hakim untuk drama bersiri hebat ini.

Gerak Khas Undercover bakal bersiaran selama 30 episod di TV3 bermula pada 1 Oktober 2021, setiap hari Jumaat, pukul 10.30 malam serta turut disiarkan di platform penstriman iQiyi pada hari yang sama selepas siaran di TV3.

Drama bersiri ini memaparkan beberapa tugas risikan (undercover) bagi membanteras jenayah. Antaranya, kes jenayah membabitkan kumpulan kongsi gelap remaja, kes pengedaran dadah dalam kalangan pelajar sekolah, sindiket penipuan jual beli kereta, kes pelacuran dan keldai dadah dalam kalangan pelajar kolej dan lain-lain.

Sebagai tarikan dalam awal penceritaan siri drama ini, Gerak Khas Undercover menampilkan Dato’ Rosyam Nor sebagai ketua gengster, Tony Bono yang terlibat dalam pengedaran dadah, penjualan senjata api dan juga bisnes kelab malam. Tony Bono menjadi sasaran utama DSP Jeslina (Erra Fazira) dan ASP Salina (Salina Saibi) untuk menumpaskan sindiket jenayah yang dikuasai olehnya. Satu demi satu urus niaga Tony digagalkan oleh pihak polis lalu Tony mengarahkan Malik (Raja Afiq) untuk mencari pembelot dalam kumpulan mereka dengan kadar segera.

DSP Jeslina dan ASP Salina pula ditekan oleh pihak atasan untuk memberkas Tony Bono dalam tempoh 3 bulan kerana mereka telah lama mengejar sasaran ini. DSP Jeslina juga berhadapan dengan krisis dalaman undercover yang dikhuatiri telah berpaling tadah kerana mereka tidak bersependapat dalam rancangan memberkas Tony.

Jadi, DSP Jeslina telah menambahkan beberapa anggota undercover termasuk ASP Zaki (Dato’ Aaron Aziz), Inspektor Elly (Elizabeth Tan) dan Inspektor Rita (Ruzana Ibrahim) untuk mempercepatkan penangkapan Tony Bono. Selain itu, wartawan 999 iaitu Alia (Khalida Balqis) juga tidak mahu melepaskan peluang untuk membuat liputan tentang kes Tony Bono. Apakah kesudahan Tony Bono dan berjayakah misi undercover ini? Selepas itu, apakah misi baharu yang bakal menanti anggota undercover ini?

Jangan ketinggalan untuk menyaksikan Gerak Khas Undercover di TV3, setiap hari Jumaat, 10.30 malam bermula 1 Oktober 2021 dan di platform penstriman iQiyi pada hari yang sama ia disiarkan di seluruh Malaysia. Drama bersiri ini akan disertakan dengan sari kata Bahasa Malaysia dan Bahasa Inggeris serta boleh ditonton secara percuma pada bila-bila masa melalui laman www.iQ.com/local atau muat turun aplikasi iQiyi di App Store dan Play Store melalui pautan berikut: http://bit.ly/iQIYI.

Sejak diperkenalkan di Malaysia pada tahun 2020, iQiyi telah menunjukkan prestasi yang memberangsangkan dengan mencapai pertumbuhan pengguna lebih 15 kali ganda berikutan sambutan hangat yang diterima selepas memulakan penstriman senarai tontonan tempatan. Dengan hasrat untuk menjadi platform destinasi bagi para pengguna yang mencari hiburan yang berkualiti serta topikal dan pengalaman penstrimanyang lancar, para penonton juga berpeluang mengakses koleksi drama dan filem dari Korea, China dan anime-anime yang terkini dan popular.

Untuk mendapatkan info terkini tentang drama kegemaran anda, layari laman sosial Facebook, Twitter, YouTube dan Instagram TV3 iaitu @TV3Malaysia, laman sosial Facebook, Instagram, Twitter, YouTube dan TikTok iaitu @iQiyiMalaysia serta Instagram rasmi Drama Sangat iaitu @dramasangat!

Untuk maklumat lanjut dan perkembangan terkini tentang program TV3, layari www.xtra.com.my dan ikuti laman media sosial rasmi Facebook, Instagram & Twitter di @TV3Malaysia.

dan ikuti laman media sosial rasmi


2 Anggota “The Defenders” Mungkin Sertai MCU

Awal minggu ini, terdapat laporan yang mengatakan Kevin Feige akan menjadi Ketua Pegawai Kreatif Marvel, dan Marvel Television berada dibawah seliaan Marvel Studios. Berita terbaru terbaru itu membuatkan peminat tertanya-tanya mengenai halatuju karakter-karakter Marvel Television terutamanya status karakter Marvel Netflix seperti Daredevil.

Kempen #SaveDaredevil telahpun dimulakan oleh peminat yang tidak mahu karakter tersebut dibiarkan begitu sahaja, selepas Netflix membatalkan rancangannya berserta beberapa rancangan Marvel yang lain.

Bagaimanapun, kempen peminat itu mungkin tidak lagi diperlukan kerana dikhabarkan terdapat “seseorang yang sangat penting” di Marvel Studios yang sangat meminati Daredevil dan Jessica Jones, dan mungkin memutuskan untuk membawa Krysten Ritter dan Charlie Cox kembali untuk memainkan peranan mereka dalam filem Marvel atau rancangan TV dimasa akan datang.

Setakat ini, belum ada perkhabaran tentang Punisher (Jon Bernthal), Luke Cage (Mike Colter), Iron Fist (Finn Jones) atau karakter-karakter popular dari Agents of S.H.I.E.L.D.

Jadi kepada peminat-peminat Marvel, adakah ada mahu melihat Cox dan Ritter kembali sebagai Daredevil dan Jessica Jones dalam MCU? kongsikan pendapat anda.


Ketahui Asal Usul Kamen Rider Black

Kamen Rider Black mula bersiaran di Jepun pada tahun 1987 dengan sebanyak 51 Episod. Diperkenalkan sebagai Suria Perkasa Hitam ketika ditayangkan di Malaysia pada tahun 1991. Tajuk siri ini juga berubah menjadi Ksatria Baja Hitam di saluran Malaysia.

Setiap 50,000 tahun, kehidupan King century yang memerintah seluruh alam semesta akan berakhir. Sebelum itu berlaku, Seorang Raja Abad baru harus dilantik. Semuanya terletak di tangan Gorgom, iaitu organisasi gelap dan jahat.

19 tahun yang lalu, ketika gerhana matahari berlaku, Kotaro Minami dan Nobuhiko Akizuki dilahirkan. 3 tahun kemudian selepas gerhana matahari, ibu bapa Kotaro dibunuh oleh Gorgom. Keluarga Akizuki mengambil Kotaro dan mengambilnya seperti ahli keluarga mereka sendiri. Kotaro dan Nobuhiko membesar bersama seperti saudara kandung.

Pada hari ulang tahun ke-19 mereka, Gorgom telah muncul sekali lagi dan menculik Kotaro dan Nobuhiko. Kedua-duanya dibawa ke tempat operasi rahsia Gorgom. Sedikit demi sedikit mereka berubah menjadi Cyborg.

Untuk Gorgom pula misi mereka adalah untuk memilih king century yang baru di antara mereka berdua. Oleh yang demikian, Gorgom melakukan pembedahan pada Kotaro dan Nobuhiko untuk memadamkan ingatan mereka. Mereka telah diberikan Gorgom dua batu Kingstones. Kedua-dua batu Kingstones telah dipasang didalam badan Kotaro dan Nobuhiko untuk mengubah mereka sepenuhnya menjadi Cyborg.

Profesor Akizuki, bapa Nobuhiko, yang juga menjadi salah seorang saintis Gorgom, tiba di lokasi Gorgom. Dia membantah sekerasnya untuk menghapus ingatan anak-anaknya kepadanya. Ketika operasi masih dijalankan. Profesor Akizuki telah mengganggu operasi tersebut dan memberi peluang yang sempurna untuk Kotaro dan Nobuhiko untuk melarikan diri. Kotaro berjaya melarikan diri tetapi tidak bagi Nobuhiko, yang mengalami beberapa kecederaan semasa gangguan semasa operasi tersebut.

Kotaro terpaksa melarikan diri, meninggalkan ayah angkatnya dan Nobuhiko di belakang. Batu Kingstone sudah dipasang lengkap ke dalam badan Kotaro.

Keseluruhan cerita tentang Gorgom adalah cuba untuk mengambil kembali batu Kingstone dari Kotaro. Bagaimanapun, Kotaro tidak lama lagi menyedari bahawa Kingstone di dalam tubuhnya mempunyai kuasa istimewa dan unik.

Gorgom terdiri daripada tiga iaitu (Daraomu, Baraomu dan Bishumu)

Mereka diperintahkan oleh King Century untuk mengambil Kingstone dari Kotaro. Oleh kerana mereka tidak dapat melakukannya dengan sendiri, mereka mencipta rasaksa untuk bertarung dengan Kamen Rider Black.

Birugenia, pahlawan Gorgom, telah membuat penampilan pertamanya dalam Episod ke-18. Ini kerana King Century sangat marah Pada Gorgom kerana terus gagal untuk mendapatkan Kingstone dari Kamen Rider Black. King century telah memberi harapan besar kepada Birugenia agar dapat merampas kembali kingstone daripada kotaro.

Birugenia telah berjaya memegang Pedang Syaitan, iaitu pedang yang akan digunakan oleh king century yang akan datang. (Shadow moon).

Shadow moon @ Bayang hitam @ Nobuhiko @ Century king telah muncul dalam episod 35, beliau telah bangkit untuk pengambil kembali pedang syaitan daripada birugenia dan membunuhnya lantas ingin membunuh rider black agar boleh menakluk dunia dan menjadi century king yang mutlak. Dan selepas kemunculan shadow moon, gorgom telah membuka jubah pakaian mereka dan menunjukkan rupa sebenar mereka. Jadi kuli beb..

Dengan menggunakan nama Kamen Rider Black, Kotaro menggunakan sepenuhnya kuasa Kingstone untuk mengubah dirinya menjadi Kamen rider. Dengan kuasa itu, beliau bertarung dengan Gorgom dan rasaksa juga berharap bahawa suatu hari nanti dia dapat menyelamatkan saudaranya iaitu, Nobuhiko. Tapi sayanggggg….

Gerakkan pembunuh Kamen Rider black :

Gerakkan pembunuh Kamen Rider black :

Kamen Rider Black mempunyai tiga gerakkan pembunuh bagi memusnahkan mana-mana Gorgom’s Monsters, Iaitu Rider Chop, Rider Punch dan Rider Kick.

Mata Kompleks :
Matanya akan bercahaya merah dan fungsinya adalah untuk melihat pergerakan Monster
dalam gelap & untuk melihat pergerakkan cepat beberapa Monsters.

Super Ears :
Struktur segi tiga di kedua-dua belah tepi kepalanya akan bercahaya ungu dan fungsinya adalah untuk mendengar suara & bunyi dari jauh.

Sensor Rider :
Antena Kamen Rider Black akan bergerak untuk mengesan Monsters yang bergerak terlalu cepat untuk dilihat.

Jalur Kuasa :
Dengan berteriak ‘Power Stripes’, Garis Kuning-merah-Kuning di atas leher, pergelangan kaki & pergelangan tangan akan bercahaya untuk menolak sebarang cecair melekit atau virus pada tubuhnya.

Flash Kingstone :
Kamen Rider Black juga boleh menyalakan tenaga kuat dari tali pinggangnya dengan menjerit “Flash Kingstone!”


‘Fast X’ Gagal Atasi Kutipan Minggu Pembukaan ‘Fast 9’

Filem terbaru Vin Diesel, Fast X berjaya mengungguli carta box office domestik AS minggu lalu apabila mengutip AS$67.5 juta pada minggu pembukaan tayangannya, menurut Deadline.

Walaupun bermula baik, angka yang direkodkan itu sangat rendah berbanding beberapa filem dalam francais Fast & Furious: Furious 7 (AS$147 juta), The Fate of the Furious (AS$98 juta), Fast and Furious 6 (AS$97juta), Fast Five (AS$86 juta), Fast & Furious (AS$70.9 juta), dan F9: The Fast Saga (AS$70 juta).

Melihat pada prestasi filem terdahulu, Fast X dijangka mengutip sekurang-kurang AS$80 juta pada minggu pembukaannya selepas menggambil kira kos pembikinan sekitar AS$340 juta. Bagaimanapun ia masih dianggap pembukaan yang baik untuk filem terbaru itu.

Dipasaran antarabangsa, sekuel terbitan Universal itu telah berjaya mengutip AS$251 juta di 84 buah pasaran, memberikan jumlah terkumpul untuk minggu pembukaan sebanyak AS$319 juta.

Sementara itu, kutipan Guardians of the Galaxy Vol. 3 dipasaran domestik AS menyusut sebanyak 47 peratus, iaitu mengutip AS$32.7 juta, menjadikan jumlah terkumpul sebanyak AS$267.2 juta. Di pasaran global, Guardians of the Galaxy Vol. 3 telah mengumpul jumlah kutipan sebanyak AS$660 juta.


Musim Terakhir Game of Thrones Akan Ditayangkan Pada 2019

Game of Thrones perlu menunggu sehingga tahun 2019 untuk menonton rancangan musim terakhir siri fantasi popular tersebut. Berita terbaru yang dikeluarkan oleh HBO itu membuatkan para peminat perlu menunggu tempoh lebih setahun sejak berakhirnya musim ketujuh,

Menurut saluran kabel HBO lagi, Game of Thrones musim terakhir akan mengandung enam episod sahaja. Ia bagaimanapun tidak menyebut bilakah tarikh tayangan siri televesiyen berkenaan.

Siri yang mengangkat tema dunia fantasi zaman pertengahan itu merupakan rancangan HBO paling berjaya dengan kira-kira 30 juta penonton di Amerika Syarikat (AS) sahaja, dan jutaan lagi di seluruh dunia.

Dalam musim terakhir program yang mendapat anugerah Emmy itu, penonton bakal mengetahui kelompok kerabat pahlawan yang mana dalam ‘Seven Kingdoms of Westeros’ bakal memenangi perjuangan untuk berada di tampuk kuasa ‘Iron Throne’.

Produksi musim terakhir akan bermula pada Oktober lalu, dan penggambaran dijangka berlangsung sehingga pertengahan 2018.

Ketua Program HBO Casey Bloys, memberitahu terdapat beberapa adegan akhir akan dibuat untuk mengelakkan kemungkinan kebocoran dan penggodaman jalan cerita.

Pereka siri itu, David Benioff dan D.B. Weiss memberitahu Entertainment Weekly pada 2016 bahawa mereka mahu menghasilkan finale yang sangat hebat. HBO juga mengesahkan bahawa mereka berdua turut bertindak selaku pengarah bagi musim terakhir tersebut.

Jarak masa yang panjang menjelang musim terakhir memberi peluang kepada penulis George R.R. Martin untuk menghabiskan satu atau dua novel baharu Game of Thrones, yang dikhabarkan sudah mula ditulis sejak Julai lalu.

Siri televisyen tersebut sudahpun melepasi susur masa daripada lima siri novel Martin, A Song of Ice and Fire.

A Song of Ice and Fire


Pelakon Korea Selatan, Oh In- hye Meninggal Dunia Selepas Ditemui Tidak Sedarkan Diri

Pelakon Korea Selatan, Oh In-hye ditemui meninggal dunia di rumahnya semalam. Perkara ini disahkan oleh seorang rakannya.

“Saya berharap dia kuat ketika melalui masa kritikal, tapi dia tak sedarkan diri sehingga akhir dan jantungnya berhenti berfungsi,” kata wakil Oh In-hye.

Terdahulu, polis dimaklumkan Oh In-hye tidak sedarkan diri di rumah daripada seorang rakannya.

“Kami mengesyaki dia cuba membunuh diri, tapi kami belum siasat orang-orang yang disyaki terbabit,” kata sumber ini.

Polis Incheon Yeonsu dan Jabatan Bomba berkata, Oh In-hye ditemui pengsan akibat masalah jantung sekitar jam 5 pagi di kediamannya di kawasan Songdo International Business District, Incheon.

Dia segera diberikan bantuan kecemasan sebelum dikejarkan ke hospital berdekatan. Pernafasan dan denyutan nadi pelakon berusia 36 tahun ini sempat dilaporkan stabil walaupun tidak sedarkan diri. Pihak polis mahu melakukan pemeriksaan selanjutnya apabila Oh In-hye kembali sedar.

Bagaimanapun seperti laporan Dispatch via Naver, Oh In-hye tidak berjaya melalui masa kritikal dan akhirnya meninggal dunia. Mayatnya akan dikebumikan secara tertutup di Inha University Hospital pada Rabu ini.

Oh In-hye memulakan kariernya di layar lebar pada 2011 menerusi filem Sin of a Family. Dia mula berlakon drama pada 2012 menerusi siri Horse Doctor dan The Return: Jwibulnori.

Dia juga pernah membintangi filem Red Vacance Black Wedding (2011), Eating, Talking, Faucking (2013), No Breathing (2013), Secret Travel (2013) dan The Plan (2014).